open-index/open-wikipedia-markdown huggingface dataset:
କନକ ମଂଜରୀ ସାହୁ

**କନକ ମଂଜରୀ ସାହୁ** (ଜନ୍ମ ୧୪ ଏପ୍ରିଲ ୧୯୫୭) ଜଣେ ଓଡ଼ିଆ କ୍ଷୁଦ୍ର ଗଳ୍ପ ଲେଖିକା ଏବଂ ହିନ୍ଦୀ ଓ ବଙ୍ଗାଳୀ କାହାଣୀର ଓଡ଼ିଆ ଅନୁବାଦିକା । ଏହାସହ ସେ ମଧ୍ୟ ଓଡ଼ିଆ ଚଳଚ୍ଚିତ୍ର କାହ୍ନାରେ ଅଭିନୟ କରିଛନ୍ତି । 

## ସାହିତ୍ୟ କୃତି 
ଯାଜପୁର ଜିଲ୍ଲାରେ ସେ ଜନ୍ମ ଗ୍ରହଣ କରିଥିଲେ ହେଁ କେନ୍ଦୁଝର ଜିଲ୍ଲରେ ତାଙ୍କରି ହାଇସ୍କୁଲ ଶିକ୍ଷା ସମାପ୍ତ ହୋଇଥିଲା । ବିବାହ ପରେ ସେ ହେଲେ ଇଂରାଜୀ ଅଧ୍ୟାପକ ଓ ଲେଖକ ଧରଣୀଧର ସାହୁଙ୍କ ପତ୍ନୀ । କମ୍ ବୟସରୁ ସେ କବିତା ଲେଖା ପ୍ରତି ଆକୃଷ୍ଟ ହୋଇଥିଲେ ହେଁ ବିବାହ ପରବର୍ତ୍ତୀ ସମୟରେ ସେ ମୂଳ ବଂଗଳା ଓ ହିନ୍ଦି ଲେଖାଗୁଡିକ ଓଡ଼ିଆ ଭାଷାରେ ଅନୁବାଦ କରିବା ଆରମ୍ଭ କଲେ । ତାଙ୍କର ମୂଳ କାହାଣୀ ଓ ଅନୁବାଦିତ କାହାଣୀଗୁଡ଼ିକୁ ଅନୁପମ ଭାରତ, ଧରିତ୍ରୀ, ସମ୍ବାଦ, ସମୟ ଭଳି ବିସ୍ତୃତ ପଠିତ ଓଡ଼ିଆ ଦୈନିକରେ ପ୍ରକାଶ ପାଇବା ସହ ସୁଚରିତା, କାଦମ୍ବିନୀ, ଗୋକର୍ଣ୍ଣିକା, ଶତଭିଷା, ବର୍ତ୍ତିକା, ସାବିତ୍ରୀ, ମନୋରମା, ମହାଗିରି, ପଲ୍ଲୀବନ୍ଧୁ, ସହକାର, ଅର୍ପିତା, ପ୍ରତିବେଶୀ, ଅଦ୍ୱିତୀୟ, ସିଂହଦ୍ୱାର, ଅପୂର୍ବ, ସୁଲେଖା, ବିଭାବନା, ଅମୃତାୟନ, ପୌରୁଷ, ସୁଧାନ୍ୟ, କଥାକାର, ମୁକ୍ତି, ପକ୍ଷୀଘର, ଆଶା ସ୍ରୋତସ୍ୱିନୀ, କସ୍ତୂରୀ, ଉତ୍ତିଷ୍ଠତ, ସୁବର୍ଣ୍ଣରେଖା, ସାନନ୍ଦା, ଓଡ଼ିଶା ଲେଖିକା ସଂସଦ ପତ୍ରିକା ଇତ୍ୟାଦି ସାହିତ୍ୟିକ ପତ୍ରିକାରେ ମଧ୍ୟ ପ୍ରକାଶ ପାଇଛି ।

ସେ ଅଲ୍‌ଇଣ୍ଡିଆ ରେଡିଓ, ବ୍ରହ୍ମପୁରରେ ତାଙ୍କ କାହାଣୀ, କବିତା ଓ ରଚନାଗୁଡ଼ିକ ପଢ଼ିଛନ୍ତି ଏବଂ ବିଭିନ୍ନ ସାମ୍ପ୍ରତିକ ବିଷୟରେ ଚର୍ଚ୍ଚାରେ ଅଂଶଗ୍ରହଣ କରିଛନ୍ତି । ସେ କିଛି ନାଟକ ଓ  ଏକମାତ୍ର ଓଡ଼ିଆ ଚଳଚ୍ଚିତ୍ର କାହ୍ନାରେ ଅଭିନୟ କରିଛନ୍ତି  ।

##### ପ୍ରକାଶିତ କୃତି 
* ଅସ୍ତରାଗ – ଗଳ୍ପ ସଂଗ୍ରହ (ସର୍ଜନା ପ୍ରକାଶନ, ବ୍ରହ୍ମପୁର, ୧୯୯୮)
* ଅବୁଖାନର ଛେଳି – ଜାକିର ହୁସେନଙ୍କ ଅବୁ ଖାନ କା ବକ୍ରୀ ର ଓଡ଼ିଆ ଅନୁବାଦ (ସାହିତ୍ୟ ଅକାଦେମି, ନୂଆଦିଲ୍ଲୀ, ୨୦୦୨)
* ଲାଲ ଦଉଡ଼ି ଓ ଅନ୍ୟାନ୍ୟ କାହାଣୀ – ବଙ୍ଗାଳୀ କାହାଣୀର ଓଡ଼ିଆ ଅନୁବାଦ (ପ୍ରଭାତ ବୁକ୍‌ ଷ୍ଟୋର୍, ବ୍ରହ୍ମପୁର, ୨୦୦୩)
* କାଠଘର ଓ ଅନ୍ୟାନ୍ୟ ଗଳ୍ପ – ହିନ୍ଦୀ କାହାଣୀର ଓଡ଼ିଆ ଅନୁବାଦ (ପ୍ରକାଶକ: ବିଦ୍ୟାପୁରୀ, କଟକ, ୨୦୦୬)
* ବତ୍ତ୍ରିଶ ସିଂହାସନ – ଶିବଦାସଙ୍କ ସଂସ୍କୃତ କ୍ଲାସିକ ରଚନାର ଓଡ଼ିଆ ଅନୁବାଦ (ଏହି ୩୨ଟି ଗଳ୍ପ କାଦମ୍ବିନୀ ମାସିକରେ କ୍ରମିକ ଭାବେ ପ୍ରକାଶିତ ହୋଇଛି)
* ମେମ ସାହିବ – ନିମାଇ ଭଟ୍ଟାଚାର୍ଯ୍ୟଙ୍କ ବଙ୍ଗାଳୀ ଉପନ୍ୟାସର ଓଡ଼ିଆ ଅନୁବାଦ (ପ୍ରକାଶ ଆସନ୍ତା)
* ସୁଦୂର ଝରଣାର ଜଳେ – ସୁନୀଳ ଗଙ୍ଗୋପାଧ୍ୟାୟଙ୍କ ବଙ୍ଗାଳୀ ଉପନ୍ୟାସର ଓଡ଼ିଆ ଅନୁବାଦ
* ରାଧା କୃଷ୍ଣ – ସୁନୀଳ ଗଙ୍ଗୋପାଧ୍ୟାୟଙ୍କ ବଙ୍ଗାଳୀ ଉପନ୍ୟାସର ଓଡ଼ିଆ ଅନୁବାଦ
* ଦରିଆ ପାରିର କଥା – ଏକ ଭ୍ରମଣକଥା

## ସମ୍ମାନ ଓ ସ୍ୱୀକୃତି 
* ଗଞ୍ଜାମ ଜିଲ୍ଲା ଲେଖକ ସାମୂଖ୍ୟ, ବ୍ରହ୍ମପୁର, ୨୦୦୪
* ଉପେନ୍ଦ୍ର ଭଞ୍ଜ ଫାଉଣ୍ଡେସନ, ବ୍ରହ୍ମପୁର, ୨୦୦୪
* କସ୍ତୂରୀ ଆମ ଅସ୍ମିତା, ଭୁବନେଶ୍ୱର ବୁକ୍‌ ଫେୟାର, ୨୦୦୫
* ବିଭାବନା ସମ୍ମାନ, ଢେଙ୍କାନାଳ, ୨୦୦୪
* ଗୋକର୍ଣ୍ଣିକା ସମ୍ମାନ, ଜାରକା, ୨୦୦୫
* ଦକ୍ଷିଣ ଓଡିଶା ସାରସ୍ୱତ ସମ୍ମାନ, ୨୦୦୫
* ESEPM, ଶ୍ରେଷ୍ଠ ସାପ୍ତାହିକ ଗଳ୍ପ ପୁରସ୍କାର
* ପୁର୍ଣ୍ଣେନ୍ଦୁ ମିଶ୍ର ସ୍ମାରକ ପୁରସ୍କାର, ୧୪ତମ କଳିଙ୍ଗ ବୁକ୍‌ ଫେୟାର, ୨୦୧୧
* ପ୍ରମୋଦ କୁମାର ମହାନନ୍ଦିଆ ଫାଉଣ୍ଡେସନ ପୁରସ୍କାର, ୨୦୧୨
* ଦା ଡ଼ଟର ଅଫ୍ ହିମାଳୟା ଆଵାର୍ଡ, AIPC, କାଠମାଣ୍ଡୁ, ନେପାଳ, ୨୦୧୨
* ତୀର ତରଙ୍ଗ ଅନୁବାଦ ସମ୍ମାନ, ୨୦୧୩
* ଶ୍ରୀଚନ୍ଦନ ସାହିତ୍ୟ ଅକାଡେମି ଅନୁବାଦ ପୁରସ୍କାର, ୨୦୧୩
* ଆଶ୍ରୟ ସମ୍ମାନ, ୨୦୧୩
* ସୃଜନ ସମ୍ମାନ, ଇଣ୍ଟରନ୍ୟାସନାଲ ହିନ୍ଦୀ ସମ୍ମେଳନ, କୋଲମ୍ବୋ, ୨୦୧୪
* ଅନୁବାଦ ସମ୍ମାନ, ଓଡ଼ିଶା ଲେଖିକା ସଂସଦ, ଭୁବନେଶ୍ୱର, ୨୦୧୪
* ଅନୁବାଦ ସମ୍ମାନ, ସୃଜନ ଗାଥା, ବେଇଜିଂ, ଚୀନ, ୨୦୨୪
* ରାଜଧାନୀ ବୁକ୍‌ ଫେୟାର ଅନୁବାଦ ପୁରସ୍କାର (ମାଲାଲା ବାୟୋଗ୍ରାଫି ପାଇଁ), ୨୦୧୪
* ଭୁବନେଶ୍ୱର ବୁକ୍‌ ଫେୟାର ଅନୁବାଦ ପୁରସ୍କାର, ୨୦୧୫

## ବାହାର ଆଧାର 
kanaksahoo

## ଆଧାର 
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:୧୯୫୭ ଜନ୍ମ
ରମାକାନ୍ତ ସାମନ୍ତରାୟ

**ରମାକାନ୍ତ ସାମନ୍ତରାୟ** ଜଣେ ଓଡ଼ିଆ ଗାଳ୍ପିକ ତଥା ଚିତ୍ରଶିଳ୍ପୀ ।

୧୯୭୨ ମସିହାରେ ଜନ୍ମିତ ରାମକାନ୍ତ ସାମନ୍ତରାୟ, ବିଭୁତି କାନୁନଗୋ କଲେଜ ଅଫ୍ ଆର୍ଟ ଆଣ୍ଡ କ୍ରାଫ୍ଟ (ଭୁବନେଶ୍ୱର)ରେ ଚିତ୍ରକଳା ଏବଂ ଉତ୍କଳ ବିଶ୍ୱବିଦ୍ୟାଳୟ (ଭୁବନେଶ୍ୱର) ରେ ଓଡିଆ ସାହିତ୍ୟ ଓ ଭାଷା ଉପରେ ଅଧ୍ୟୟନ କରିଛନ୍ତି ।

ସାମନ୍ତରାୟ ବି. କେ. କଲେଜ୍ ଅଫ୍ ଆର୍ଟସ୍ ଏଣ୍ଡ କ୍ରାଫ୍ଟସ୍‌ରୁ ଚିତ୍ରକଳାରେ ତାଙ୍କର ଶିକ୍ଷା ସମାପ୍ତ ପରେ ୨୦୦୪ ରେ ଓଡ଼ିଆ ଭାଷା ଓ ସାହିତ୍ୟରେ ଡକ୍ଟରେଟ୍ ହାସଲ କରିଛନ୍ତି । ତାଙ୍କର ବ୍ୟକ୍ତିଗତ ଏକକ ଚିତ୍ରପ୍ରଦର୍ଶନରେ ଅନ୍ତର୍ଭୁକ୍ତ ଅଛି *ପ୍ରବାସୀ*, ଟାଟା ନଗର, ଜମ୍ଶେଦପୁର (୨୦୦୦) ଓ *ଇନସାଇଡ୍ ଆଉଟସାଇଡ୍*, ରାଷ୍ଟ୍ରୀୟ ଲଳିତ କଳା କେନ୍ଦ୍ର, ଭୁବନେଶ୍ୱର (୨୦୧୨) । ତାଙ୍କୁ ସଂସ୍କୃତି ମନ୍ତ୍ରଣାଳୟ ତରଫରୁ *ସିନିଅର୍ ରିସର୍ଚ୍ଚ ଫେଲୋସିପ୍* (୨୦୧୮) ପ୍ରଦାନ କରାଯାଇଥିଲା । ସେ *ଉତ୍ସା ଫାଉଣ୍ଡେସନ୍ ଅଫ୍ କନ୍ଟେମ୍ପୋରେରି ଆର୍ଟ*, ଭୁବନେଶ୍ୱରର ସ୍ଥାପକ ଟ୍ରଷ୍ଟି ଓ *ଭୂମି* *ନମକ ଏକ* କଳା ସଂସ୍ଥାନର ସଦସ୍ୟ ମଧ୍ୟ।

## ସାହିତ୍ୟ କୃତି 
ଶ୍ରୀ ସାମନ୍ତରାୟଙ୍କ ପ୍ରମୁଖ ସାହିତ୍ୟ କୃତିଗୁଡିକ ହେଲା;

* ଠକାଠକିର ସମୟ
* ଗୋଦରା କୋଡେ ଯେତେ ମାଡେ ସେତେ
* ଝାର
* ନିର୍ମଳ ଶ୍ରୋତା
* କଳା ଗଗଲ୍‌ସ ପିନ୍ଧା ରାବଣ ଓ ଆମ ସୂରତ ଫେରନ୍ତା ହୀରୋମାନେ
* ପରକୀୟା
* ଗଦ୍ୟ-କହିବୋଲି ପାରିଲା ଯିଏ

୨୦୧୭ ମସିହାରେ ତାଙ୍କରି ଲେଖା *କିଏ ସାତ କିଏ ସତର* *ପାଇଁ ତାଙ୍କୁ* ୩୩ତମ ଭୁବନେଶ୍ଵର ପୁସ୍ତକମେଳା ସମ୍ମାନରେ ସମ୍ମାନିତ କରାଯାଇଛି । ଏହାଛଡା ସେ ‘ଟାଇମପାସ୍‍ ବୁକର ପୁରସ୍କାର’ ଦ୍ଵାରା ମଧ୍ୟ ସମ୍ମାନିତ ।

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଅପରାହ୍ନର ସୂର୍ଯ୍ୟ

**ଅପରାହ୍ନର ସୂର୍ଯ୍ୟ** ୨୦୨୪ ମସିହାରେ, ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଜୟ କୁମାର ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସାତ୍ୱିକ ରାଜା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତକାର ମହେନ୍ଦ୍ର ଆଚାର୍ଯ୍ୟ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅନନ୍ୟା ପ୍ରଡ଼କ୍ସନ ଦ୍ୱାରା ଏହି କଥାଚିତ୍ରଟିର ପ୍ରଯୋଜନା କରାଯାଇଥିଲା ।

ପ୍ରମୋଦ ରାଉତ, ଜୟା ସ୍ୱାମୀ, କଳିଙ୍ଗ ଦାଶ, ମୁନ୍‌ମୁନ୍ ଖୁଣ୍ଟିଆ, ସୁସନ୍ଧ୍ୟା ନାରାୟଣୀ ମହାନ୍ତି, ଅଜୟ ମହାନ୍ତି, ସୋମନାଥ ଦାସ, ମାନବୀ ଭଦ୍ରା, ଶୁଭମ, ଲଳିତ ବେହେରା, ପୁଲିନ ସାହୁ, ରାହୁଲ ବିନ୍ଧାଣୀ, ରୀନା ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର କାହାଣୀ ଦକ୍ଷିଣ ଓଡ଼ିଶାର ଏକ ଆଦିବାସୀ ସମ୍ପ୍ରଦାୟ ମୁଣ୍ଡପୋତା କେଳାଙ୍କ ଉପରେ ପର୍ଯ୍ୟବେଶିତ । ୬ ସେପ୍ଟେମ୍ବର ୨୦୨୪ରେ, ଗଣେଶ ପୂଜା ଅବସରରେ ଏହି କଥାଚିତ୍ରଟିର ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ୧ ଫେବୃଆରୀ ୨୦୨୪ରେ, ଏହି କଥାଚିତ୍ରଟି ଭଦ୍ରକରେ ଥିବା ମାଧବ ହଲ୍‌ରେ ପୁଣିଥରେ ମୁକ୍ତିଲାଭ କରିଥିଲା । 

## ଅଭିନୟ
* ପ୍ରମୋଦ ରାଉତ
* ଜୟା ସ୍ୱାମୀ
* କଳିଙ୍ଗ ଦାଶ
* ମୁନ୍‌ମୁନ୍ ଖୁଣ୍ଟିଆ
* ସୁସନ୍ଧ୍ୟା ନାରାୟଣୀ ମହାନ୍ତି
* ଅଜୟ ମହାନ୍ତି
* ସୋମନାଥ ଦାସ
* ମାନବୀ ଭଦ୍ରା
* ଶୁଭମ
* ଲଳିତ ବେହେରା
* ପୁଲିନ ସାହୁ
* ରାହୁଲ ବିନ୍ଧାଣୀ
* ରୀନା ମିଶ୍ର

## କାହାଣୀ
## ଗୀତ ଏବଂ ସଙ୍ଗୀତ
ମହେନ୍ଦ୍ର ଆଚାର୍ଯ୍ୟ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୨୪ର ଓଡ଼ିଆ କଥାଚିତ୍ର‌
ବିଚିତ୍ରା

**ବିଚିତ୍ରା** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ତାମିଲ, ତେଲୁଗୁ, ମାଲାୟଲମ ଓ କନ୍ନଡ଼ କଥାଚିତ୍ର ଜଗତରେ କାମ କରନ୍ତି । ୨୦୨୩ ମସିହାରେ, ସେ *ବିଗ୍ ବସ୍ (ତାମିଲ୍)*ର ୭ମ ସଂସ୍କରଣରେ ଜଣେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ ।

## ପେଷା
ସେଲଭାଙ୍କ *ଥାଲାଇଭାସାଲ* (୧୯୯୨)ରେ ସେ ମାଡିପୁ ହମ୍ସା ଭୂମିକାରେ ଅଭିନୟ କରିଥିଲେ, ଯାହାକି ତାଙ୍କୁ ଏକ ବଡ଼ ସଫଳତା ଦେଇଥିଲା । ସେ *ରସିଗାନ* (୧୯୯୪), *ମୁଥୁ* (୧୯୯୫) ଓ *ସୁୟାମବରାମ* (୧୯୯୯)ରେ ସେ ସହାୟକ ଭୂମିକାରେ ଅଭିନୟ କରିଛନ୍ତି । ସେ କିଛି ସମୟ ପାଇଁ ଟେଲିଭିଜନରେ କ୍ୟାରିୟର ଆରମ୍ଭ କରିଥିଲେ ଏବଂ ନାଟକ *ମାମି ଚିନ୍ନା ମାମି*ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ବିବାହ ପରେ ସେ ପୁଣେରେ ବସବାସ କରୁଛନ୍ତି ଏବଂ ଚଳଚ୍ଚିତ୍ରରୁ ଅବସର ନେଇଛନ୍ତି ତଥାପି ସେ ଟେଲିଭିଜନରେ ସକ୍ରିୟ ଅଛନ୍ତି ।

## ବ୍ୟକ୍ତିଗତ ଜୀବନ
ସେ ଅଭିନେତା ୱିଲିୟମ୍ସ ଓ ମେରି ବସନ୍ତ (ବିଜୟା)ଙ୍କ ଝିଅ ଏବଂ ତାଙ୍କର ଦୁଇ ଭଉଣୀ ଓ ଜଣେ ଭାଇ ଅଛନ୍ତି । ସେପ୍ଟେମ୍ବର ୨୦୧୧ରେ ଏକ ଡକାୟତି ସମୟରେ ତାଙ୍କ ପିତାଙ୍କୁ ହତ୍ୟା କରାଯାଇଥିଲା ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମାଲାୟଲମ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୭୩ ଜନ୍ମ
ଅବିନାଶ ସାହୁ

**ଅବିନାଶ ସାହୁ** (ଜନ୍ମ: ୭ ସେପ୍ଟେମ୍ବର ୧୯୯୦; ଜନ୍ମସ୍ଥାନ: ଡେରଙ୍ଗ, ତାଳଚେର) ଜଣେ ଓଡ଼ିଆ ସମ୍ପାଦକ, କବି, ଚିତ୍ରକର, ଫଟୋଗ୍ରାଫର ଓ ହ୍ୟାଣ୍ଡଲୁମ୍ ଫ୍ୟାଶନ୍ ଡିଜାଇନର୍ । ସେ ୨୦୧୩ ମସିହାରୁ ପ୍ରକାଶିତ ହେଇଆସୁଥିବା ଓଡ଼ିଆ ପତ୍ରିକା *ଅୟମାରମ୍ଭ* ପତ୍ରିକାର ସମ୍ପାଦକ ଓ ପ୍ରକାଶକ ଅଟନ୍ତି, ଯାହାକି ପୁନଃନାମକରଣ ହୋଇ *ସର୍ଜନାର ମଙ୍ଗାଶାଳ - ଅବିକା*  ଭାବରେ ପ୍ରକାଶିତ ହେଉଛି । ସେ ୨୦୧୯ ମସିହାରୁ ଓଡ଼ିଶାର ହସ୍ତତନ୍ତ ଓ ହସ୍ତଶିଳ୍ପର ପ୍ରଚାର ପ୍ରସାର ଦିଗରେ ଅନେକ କାର୍ଯ୍ୟ  କରୁଛନ୍ତି । ଓଡ଼ିଶାର ହସ୍ତତନ୍ତକୁ ନେଇ ୨୦୨୦ ମସିହାରୁ *ଅବିକା କ୍ୟାଲେଣ୍ଡର*  ପ୍ରସ୍ତୁତ କରୁଛନ୍ତି, ଯାହାକି ଏକ ପ୍ରତିଯୋଗିତା ଦ୍ୱାରା ଏହାର ମଡେଲ୍ ମାନଙ୍କୁ ବାଛିଥାଏ । 

## ଜୀବନୀ 
ସେ ଅନୁଗୋଳ ଜିଲ୍ଲାର ତାଳଚେର ସ୍ଥିତ ଡେରଙ୍ଗ ଠାରେ ୧୯୯୦ ମସିହାର ସେପ୍ଟେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁମୁଦ ଚନ୍ଦ୍ର ସାହୁ ଓ ମାଆଙ୍କ ନାମ କାମିନି ସାହୁ । ସେ ଡେରଙ୍ଗ ସ୍ଥିତ ଭଣେଶ୍ଵରୀ ଉଚ୍ଚବିଦ୍ୟାଳୟରୁ ସ୍କୁଲ୍ ଶିକ୍ଷା ଶେଷ କରିବା ପରେ, ତାଳଚେର ମହାବିଦ୍ୟାଳୟରୁ +୨ ପଢ଼ିଥିଲେ ଏବଂ ବୈଦ୍ୟୁତିକ ବିଜ୍ଞାନରେ ସ୍ନାତକ ହାସଲ କରିଥିଲେ ।

## ସାହିତ୍ୟ ସର୍ଜନା ଓ ମଞ୍ଚରେ ଅଭିନୟ 
ସେ +୨ରେ ପଢ଼ିବା ସମୟରୁ କବିତା ଲେଖିବା ଆରମ୍ଭ କରିଥିଲେ । ତାଙ୍କ ରଚିତ କବିତାଗୁଡ଼ିକ ନିର୍ଭୟ, ଧରିତ୍ରୀ, ନିତିଦିନ, ସମାଜ, ଅର୍ପିତା, କାବ୍ୟଲୋକ, ଅପୂର୍ବା, ଜାହ୍ନବୀ, ପରାଗ, ଗୋକର୍ଣିକା, ପ୍ରବାହ, ସାଗରିକା, ମହୁରୀ, ପାହାଚ, ସୃଜନ ସ୍ୱପ୍ନ, ଅୟମାରମ୍ଭ, ଗୌରୀପ୍ରଭା, ଓଡ଼ିଶା ସମ୍ବାଦ, ଲେଖାଲେଖି, ରେବତୀ ଭଳି ଓଡ଼ିଆ ସମ୍ବାଦପତ୍ର ତଥା ପତ୍ରପତ୍ରିକାରେ ପ୍ରକାଶିତ ହୋଇଛି ।

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୯୯୦ ଜନ୍ମ
ସର୍ବେଶ୍ୱର ଶତପଥୀ

**ସର୍ବେଶ୍ୱର ଶତପଥୀ** ଗୋକର୍ଣ୍ଣିକା କବିତା ସମ୍ମାନ (୨୦୧୮) ଦ୍ଵାରା ସମ୍ମାନିତ ଓଡ଼ିଆ କବି ।ଏହାଛଡା ମହାତ୍ମାଗାନ୍ଧୀଙ୍କ ୧୫୦ତମ ଜନ୍ମବାର୍ଷିକୀ ପୂର୍ତ୍ତି ପାଳନ ଉପଲକ୍ଷେ ରାଜ୍ୟସ୍ତରୀୟ ସମ୍ବର୍ଦ୍ଧନା ସମାରୋହ-୨୦୧୯’ ରେ ପତ୍ରିକା ସମ୍ପାଦନା ପାଇଁ ସେ ମହାତ୍ମାଗାନ୍ଧୀ ପ୍ରତିଭା ସମ୍ମାନରେ ସମ୍ମାନିତ ହୋଇଛନ୍ତି ।

ଶାସ୍ତ୍ରୀୟ ସଂଗୀତର ପ୍ରଚାରପ୍ରସାର ପାଇଁ କାର୍ଯ୍ୟ କରୁଥିବା ଭୁବନେଶ୍ୱରର ଅନ୍ୟତମ ଅଗ୍ରଣୀ ଅନୁଷ୍ଠାନ ’ହିନ୍ଦୁସ୍ଥାନୀ ସଂଗୀତ ସଭା’ର ସେ ଉପ-ସଭାପତି ଥିଲେ ।

## ସାହିତ୍ୟକୃତି 
* Sakti Iconography in Tantric Mahavidyas
* Dasa Mahavidya & Tantra Sastra

## ଆଧାର 
ଶ୍ରେଣୀ:ଓଡ଼ିଆ ଲେଖକ
ସୁନ୍ଦର କୃଷ୍ଣ ଉର୍ସ

**ସୁନ୍ଦର କୃଷ୍ଣ ଉର୍ସ** (୧୯୪୧–୧୯୯୩) ଜଣେ ଭାରତୀୟ ଅଭିନେତା, ପ୍ରଯୋଜକ ଓ ନିର୍ଦ୍ଦେଶକ ଥିଲେ । ସେ କନ୍ନଡ଼ କଥାଚିତ୍ର ଜଗତ ସହିତ ଅନ୍ୟାନ୍ୟ ଦକ୍ଷିଣ ଭାରତୀୟ କଥାଚିତ୍ରରେ କାମ କରୁଥିଲେ । ସେ ଡବିଂ କଳାକାର ଭାବରେ ମଧ୍ୟ ଅନେକ କଳାକାରଙ୍କ ପାଇଁ ଡବ୍ କରିଛନ୍ତି । ଅଭିନେତା ଭାବରେ ତାଙ୍କର କେତେକ ଉଲ୍ଲେଖନୀୟ କଥାଚିତ୍ର ମଧ୍ୟରେ *ସଂଗ୍ୟା ବାଲ୍ୟା* (୧୯୯୨), *ହୃଦୟ ହାଦିତୁ* (୧୯୯୧), *ହେଣ୍ଡଥିଗେଲବେଦୀ* (୧୯୮୯), *ଅନ୍ତ* (୧୯୮୧) ଆଦି ଅନ୍ତର୍ଭୁକ୍ତ ।

## ପୁରସ୍କାର
## ପେଷା
ସୁନ୍ଦର କୃଷ୍ଣ ଉର୍ସ କନ୍ନଡ଼ ଭାଷାରେ ୧୯୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ସେ *ସୁପରନୋଭା ୪୫୯* ନାମକ ଏକ କିଶୋର ଦୁଃସାହସିକ କଥାଚିତ୍ରର ନିର୍ଦ୍ଦେଶନା ମଧ୍ୟ ଦେଇଥିଲେ, ଯାହା ତାଙ୍କ ମୃତ୍ୟୁ ପୂର୍ବରୁ ତାଙ୍କର ଶେଷ ଅଭିନୟ ଶ୍ରେୟ ମଧ୍ୟ ଅଟେ ।

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ଭାରତୀୟ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା

ଶ୍ରେଣୀ:କର୍ଣ୍ଣାଟକର ଅଭିନେତା
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୧୯୯୩ ମୃତ୍ୟୁ
ପ୍ରସନ୍ନ କୁମାର ମହାନ୍ତି

**ପ୍ରସନ୍ନ କୁମାର ମହାନ୍ତି** ବିଷୁବ ମିଳନ ପୁରସ୍କାର (୭୦ତମ) ଦ୍ଵାରା ସମ୍ମାନିତ ଜଣେ ଓଡ଼ିଆ କବି । ୨୦୧୯ ମସିହାରେ ସେ ଏହି ପୁରସ୍କାର ତାଙ୍କର କବିତା ସଂକଳନ ପାଇଁ ଲାଭ କରିଥିଲେ ।  

ପ୍ରସନ୍ନ କୁମାର ମହାନ୍ତିଙ୍କ ଜନ୍ମ ୧୯୫୯ ମସିହା ଏପ୍ରିଲ୍ ମାସ ୧୦ ତାରିଖରେ ବାଲେଶ୍ଵର ଜିଲ୍ଲାର ତୁଡ଼ିଗଡ଼ିଆ ଠାରେ । ତେବେ ତାଙ୍କ ଘର ଖୋର୍ଧା ଜିଲ୍ଲାର ବାଳକାଟି ଗ୍ରାମରେ । ୧୯୭୧ ମସିହାରୁ ସେ କବିତା ଲେଖିବା ଆରମ୍ଭ କରିଛନ୍ତି । ଓଡ଼ିଶାର ଅଧିକାଂଶ ପରିଚିତ ସାହିତ୍ୟ ପତ୍ରିକାରେ ତାଙ୍କର କବିତା ପ୍ରକାଶିତ ହୋଇଆସୁଛି । ୧୯୭୮ ମସିହାରେ ସେ ଉତ୍କଳ ବିଶ୍ଵବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଡିଗ୍ରୀ ହାସଲ କଲେ । ଏହାପରେ ୧୯୭୯ ମସିହାରେ ସେ ଭୁବନେଶ୍ଵରସ୍ଥିତ ଏକାମ୍ର ମହାବିଦ୍ୟାଳୟରେ ଅଧ୍ୟାପନା ଦାୟୀତ୍ଵ ତୁଲାଇଲେ ।

୧୯୮୦ ମସିହାରେ ତାଙ୍କର ଓ ଅଜିତ ଦାସ ମହାପାତ୍ରଙ୍କର ଏକ ଗଳ୍ପ ସଂକଳନ ପ୍ରକାଶ ପାଇଲା । '*ନିର୍ବାସନରୁ ଶବ୍ଦ*' ପ୍ରସନ୍ନ କୁମାର ମହାନ୍ତିଙ୍କଦ୍ୱାରା ୧୯୮୧ ମସିହାରେ ରଚିତ/ସଂକଳିତ ଏକ କବିତା ଗ୍ରନ୍ଥ ।

## ସାହିତ୍ୟ କୃତି 
* ବାଲୁଗାଁ ବାରିଧୀ
* ପଲ୍ଲୀକବି ସୃଷ୍ଟିପରିଧି
* ଓଡ଼ିଆ ସାହିତ୍ୟର ଇତିହାସ-ଆଦ୍ୟ ପ୍ରୟାସ
* ଓଡ଼ିଶାର ଲୋକ ନୃତ୍ୟ

## ଆଧାର 
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୯୫୯ ଜନ୍ମ
ବାକ୍ଲୋଫେନ ବିଷାକ୍ତତା

**ବାକ୍ଲୋଫେନ ବିଷାକ୍ତତା**, **ଯାହାକୁ ବାକ୍ଲୋଫେନ ବିଷକ୍ରିୟା** ମଧ୍ୟ କୁହାଯାଏ, ଅତ୍ୟଧିକ ବାକ୍ଲୋଫେନ ଯୋଗୁଁ ଜୀବନ ପ୍ରତି ବିପଦପୂର୍ଣ୍ଣ ଅବସ୍ଥାକୁ କୁହାଯାଏ । ଲକ୍ଷଣଗୁଡ଼ିକ ମଧ୍ୟରେ ପ୍ରାୟତଃ ସ୍ୱଳ୍ପ ହୃଦ୍‌ଗତି ହାର, ନିମ୍ନ ରକ୍ତଚାପ, ଲାଳ ବୃଦ୍ଧି, ନିମ୍ନ ଶରୀର ତାପମାତ୍ରା ଏବଂ ମାନସିକ ଦ୍ୱନ୍ଦ୍ୱ ହୋଇପାରେ । ହୃଦସ୍ପନ୍ଦନ ଦ୍ରୁତ ହୋଇପାରେ ଏବଂ ରକ୍ତଚାପ ଅଧିକ ମଧ୍ୟ ହୋଇପାରେ ।  ଅନ୍ୟାନ୍ୟ ଜଟିଳତାରେ କୋମା କିମ୍ବା ମୂର୍ଚ୍ଛାଘାତ ଅନ୍ତର୍ଭୁକ୍ତ ହୋଇପାରେ 

ବୟସ୍କଙ୍କ କ୍ଷେତ୍ରରେ ୨୦୦ ମିଗ୍ରାରୁ ଅଧିକ ମାତ୍ରା ଗ୍ରହଣ କଲେ ସାଧାରଣତଃ ୨ ଘଣ୍ଟା ମଧ୍ୟରେ ସମସ୍ୟା ସୃଷ୍ଟି କରେ । ଏହା ପାଟି ଦ୍ୱାରା କିମ୍ବା ଏକ ଇଣ୍ଟ୍ରାଥେକାଲ୍ ପମ୍ପ ମାଧ୍ୟମରେ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ଦୁର୍ବଳ ବୃକ୍‌କ କାର୍ଯ୍ୟକ୍ଷମତା ଅନ୍ତର୍ଭୁକ୍ତ, ବିଶେଷକରି ୩୦ ମିଲି/ମିନିଟ୍ ରୁ କମ୍ ଜିଏଫଆର (ଗ୍ଲୋମେରୁଲାର ଫିଲଟ୍ରେସନ ରେଟ/ GFR) । ଯଦି ଜଣେ ବ୍ୟକ୍ତିଙ୍କର ଔଷଧ ସଂସ୍ପର୍ଶରେ ଆସିବାର ଚାରି ଘଣ୍ଟା ପରେ କୌଣସି ଲକ୍ଷଣ ନଥାଏ, ତେବେ ବିଷାକ୍ତତା ହେବାର ସମ୍ଭାବନା କମ୍ ଥାଏ । ସାଧାରଣତଃ ବାକ୍ଲୋଫେନର ରକ୍ତ ସ୍ତର ଉପଲବ୍ଧ ନୁହେଁ ।

ପରିଚାଳନାରେ ଇନଟ୍ୟୁବେସନ ଭଳି ସହାୟକ ଯତ୍ନ କରାଯାଏ । ଇନଟ୍ୟୁବେସନ ପରେ ସକ୍ରିୟ ଚାରକୋଲ ବ୍ୟବହାର କରାଯାଇପାରେ।  ବୃକ୍‌କ ସମସ୍ୟା ଥିବା ଲୋକଙ୍କ ପାଇଁ ଡାଏଲିସିସ୍ ସୁପାରିଶ କରାଯାଇପାରେ । ବାତର ଚିକିତ୍ସା ବେଞ୍ଜୋଡାଏଜେପିନ ସହିତ କରାଯାଏ, ନିମ୍ନ ରକ୍ତଚାପକୁ ଶିରାଭ୍ୟନ୍ତରୀଣ ତରଳ ପଦାର୍ଥ ଏବଂ **ନର୍‌ଏପିନେଫ୍ରିନ** ଦ୍ୱାରା ପରିଚାଳନା କରାଯାଇପାରେ । ଲକ୍ଷଣଗୁଡ଼ିକ ପ୍ରାୟତଃ ୧ରୁ ୨ ଦିନ ମଧ୍ୟରେ ସମାଧାନ ହୋଇଯାଏ । ଉପଶମ ପରେ ବାକ୍ଲୋଫେନକୁ ସାଧାରଣତଃ ପୁନଃ ଆରମ୍ଭ କରିବାକୁ ପଡ଼ିଥାଏ ନଚେତ୍ ପ୍ରତ୍ୟାହାର ହୋଇପାରେ ।

୨୦୨୦ ମସିହାରେ ଆମେରିକା ବିଷ କେନ୍ଦ୍ର ଦ୍ୱାରା ପ୍ରାୟ ପାଞ୍ଚ ହଜାର ମାତ୍ରାଧିକ ହୋଇଥିବାର ତଥ୍ୟ ପ୍ରମାଣିତ ହୋଇଥିଲା ଯେଉଁଥିରେ ଚାରି ଜଣଙ୍କର ମୃତ୍ୟୁ ହୋଇଥିଲା । ପମ୍ପ ମାଧ୍ୟମରେ ଔଷଧ ଗ୍ରହଣ କରୁଥିବା ପ୍ରାୟ ୨୦% ଲୋକଙ୍କର ଯେ କୌଣସି ସମୟରେ ସମସ୍ୟା ଦେଖାଦିଏ । ଯେଉଁମାନେ ଜାଣିଶୁଣି ମାତ୍ରାଧିକ ସେବନ କରନ୍ତି, ସେମାନଙ୍କର ସାଧାରଣ ବୟସ ପ୍ରାୟ ୩୫ ବର୍ଷ ଏବଂ ମହିଳାମାନଙ୍କର ଅଧାରୁ କିଛି ଅଧିକ ବୟସ ହୋଇଥାଏ ।

## ଆଧାର 
ଶ୍ରେଣୀ:Translated from MDWiki
ଶିବ ପ୍ରସାଦ ତ୍ରିପାଠୀ

**ଶିବ ପ୍ରସାଦ ତ୍ରିପାଠୀ** ଜଣେ ବରିଷ୍ଠ ସାମ୍ବାଦିକ, ପତ୍ରିକା ସମ୍ପାଦକ ତଥା ଓଡ଼ିଶା ସାହିତ୍ୟ ଏକାଡେମୀର ସଦସ୍ୟ ଥିଲେ ।

ସେ ୧୯୫୨ ମସିହା ମାର୍ଚ୍ଚ ୧୨ ତାରିଖରେ ସମ୍ବଲପୁର ଜିଲ୍ଲାର ଲର୍ବଙ୍ଗା ଗ୍ରାମରେ ଜନ୍ମଗ୍ରହଣ କରିଥିଲେ । ଶିବ ପ୍ରସାଦଙ୍କ ଛାତ୍ର ଜୀବନରୁ ସାହିତ୍ୟ ପ୍ରତି ରୁଚି ରହିଥିଲା । ସେ ହୀରାଖଣ୍ଡ, ପ୍ରଜାତନ୍ତ୍ର ଭଳି ଅନେକ ପତ୍ରିକାରେ ସାମ୍ବାଦିକତା କରିବା ସହ '*ବର୍ତ୍ତମାନ*' ନାମକ ଏକ ପତ୍ରିକାର ସମ୍ପାଦନା ମଧ୍ୟ କରିଥିଲେ । ସେ ମଙ୍ଗୁଳୁଚରଣ ରଚନାବଳୀ ଏବଂ ରାମଚନ୍ଦ୍ର ରଥ ଗ୍ରନ୍ଥାବଳିର ସଂକଳକ ଅଟନ୍ତି । ସମଲେଶ୍ଵରୀ ମନ୍ଦିର ଟ୍ରଷ୍ଟବୋର୍ଡର ସଭାପତି, ସମ୍ବଲପୁର ଜିଲ୍ଲା ସାମ୍ବାଦିକ ସଂଘର ସଭାପତି ଦାୟିତ୍ବ ନିର୍ବାହ କରିବା ସହ ଶିବ ପ୍ରସାଦ ପଞ୍ଚଶାସନୀ ବ୍ରାହ୍ମଣ ସମାଜର ପ୍ରତିଷ୍ଠାତା ସଦସ୍ୟ ବି ଥିଲେ ।

୭୦ ବର୍ଷ ବୟସରେ ୨୩ ଫେବୃୟାରୀ ୨୦୨୨ ଦିନ ସମ୍ବଲପୁରସ୍ଥିତ ବାସଭବନରେ ତାଙ୍କର ପରଲୋକ ଘଟିଛି ।

## ସାହିତ୍ୟକୃତି 
* ସମ୍ବାଦପତ୍ରର ବିକାଶ ଓ ସାମ୍ବାଦିକତା
* କାଳଜୟୀ ମହତାବ
* ମେହେର ସାହିତ୍ୟ ସଂପଦ
* କରୁଣାମୟୀ ସମଲେଶ୍ଵରୀ
* ସମ୍ବଲପୁରରେ ଓଡ଼ିଆ ଭାଷାର ଉଚ୍ଛେଦ ଓ ପୁନଃ ପ୍ରଚଳନ
* ଭାଷାପ୍ରେମୀ ଶ୍ରୀପତି ମିଶ୍ର

## ସମ୍ମାନ 
* ଗୁରୁ ପ୍ରଣାମ ସମ୍ମାନ (ଦୟାନନ୍ଦ ସର୍ଭିସ ମିଶନ, ଭୁବନେଶ୍ଵର ପକ୍ଷରୁ)
* ରାଜକିଶୋର ଦାଶ ସମ୍ମାନ (କଟକରୁ)
* ସତୀର୍ଥ ସମ୍ମାନ(କେନ୍ଦ୍ରାପଡାରୁ)

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଉମାକାନ୍ତ ମହାପାତ୍ର

**ଉମାକାନ୍ତ ମହାପାତ୍ର** ଓଡ଼ିଆ ବ୍ୟତୀତ ହିନ୍ଦୀ, ବଙ୍ଗଳା ତଥା ଇଂରାଜୀ ଭାଷାର ଜଣେ ଲେଖକ । ଏହାବ୍ୟତୀତ ସେ ଜଣେ ଓଡ଼ିଆ ଭାଷାର ଅନୁବାଦକ ମଧ୍ୟ ।

ଉମାକାନ୍ତ ସାକ୍ଷୀଗୋପଳ ନିକଟବର୍ତ୍ତୀ ବିଶ୍ଵନାଥପୁର ଗ୍ରାମରେ ୨୩ ଏପ୍ରିଲ ୧୯୩୦ ମସିହାରେ ଜନ୍ମଗ୍ରହଣ କରିଥିଲେ । ପିତା ଲୋକନାଥ ମହାପାତ୍ର ଏବଂମାତା ପାର୍ବତୀ ଦେବୀଙ୍କର ସେ ଥିଲେ ଜ୍ୟେଷ୍ଠ ସନ୍ତାନ । ପ୍ରଥମେ ଭବାନୀପାଟଣା ଓ ପରେ ଆଲାହାବାଦରେ ସେ ସ୍କୁଲ ଶିକ୍ଷା ସମାପ୍ତ କଲେ । ଏହାପରେ ସେ ରେଭେନସା କଲେଜରୁ ଆଇ ଏସ୍‌ ସି ଏବଂ ଖଲ୍ଲିକୋଟ କଲେଜରୁ ବି ଏସ୍‌ ସି ପାସ କରିବା ପରେ କେନ୍ଦ୍ର ସରକାରଙ୍କର ଗୁଇନ୍ଦା ବିଭାଗରେ ୧୯୫୩ ମସିହାରେ ଯୋଗ ଦେଲେ । 

ମହାପାତ୍ର 'ଗ୍ରାମୀଣ ବିକାଶରେ ସ୍ୱେଚ୍ଛାସେବୀ ସଂଗଠନର ଭୂମିକା: ଏକ ଅନୁଭବମୂଳକ ମୂଲ୍ୟାଙ୍କନ' ଶୀର୍ଷକ ତଥ୍ୟ ଉପରେ ଉତ୍କଳ ବିଶ୍ୱବିଦ୍ୟାଳୟର ପ୍ରଫେସର ନବନୀତା ରଥ ଏବଂ KIIT ବିଶ୍ୱବିଦ୍ୟାଳୟର ଡକ୍ଟର ସୁଚେତା ପ୍ରିୟବାଦିନୀଙ୍କ ମାର୍ଗଦର୍ଶନରେ ତାଙ୍କର ଗବେଷଣା କରି ପିଏଚଡି ଡିଗ୍ରୀ ଲାଭ କରିଥିଲେ । ଗ୍ରାମୀଣ ବିକାଶରେ ନାଗରିକ ସମାଜ, ବିଶେଷକରି ସ୍ୱେଚ୍ଛାସେବୀ ସଂଗଠନର ଭୂମିକା ଉପରେ ଗବେଷଣା କାର୍ଯ୍ୟ ପାଇଁ ଉମାକାନ୍ତ ମହାପାତ୍ରଙ୍କୁ ସମ୍ମାନିତ କରାଯାଇଥିଲା ।

ଉମାକାନ୍ତ ମହାପାତ୍ର ବହୁ ବିଳମ୍ବରେ ଅର୍ଥାତ ୧୯୮୬ ମସିହାରେ ସାହିତ୍ୟ ସାଧନାରେ ବ୍ରତୀ ହେଲେ । ଅନେକ ନିବନ୍ଧ, କ୍ଷୁଦ୍ରଗଳ୍ପ, ରମ୍ୟରଚନା ଲେଖି ସେ ପାଠକଙ୍କ ପ୍ରିୟଭାଜନ ହୋଇପାରିଥିଲେ । ଉର୍ଦ୍ଦୁର ମହାନ କବି ମିର୍ଜା ଗାଲିବଙ୍କ କବିତାର ସେ ଓଡ଼ିଆ ରୂପାନ୍ତର କରିଛନ୍ତି ।

## ସାହିତ୍ୟକୃତି 
* ଆପଦୁଦ୍ଧାର ସ୍ତୋତ୍ର (ଅନୁବାଦ)
* ଜୀବନ ବହୁରୂପୀ
* ଯାଯାବରର ଜବାନବନ୍ଦୀ
* ସନ୍ଧାନ-ସୈତାନଠାରୁ ଶ୍ରୀରାଧା ପର୍ଯ୍ୟନ୍ତ
* ଇନ୍ଦ୍ରାଣୀ ନଗରୀ
* କୁନ୍ତୀଙ୍କ ଉଇଲ୍‌

## ଆଧାର 
ଶ୍ରେଣୀ:୧୯୩୦ ଜନ୍ମ
ସର୍ବେଶ୍ୱର ଦାଶ

**ସର୍ବେଶ୍ୱର ଦାଶ** ଜଣେ ଓଡ଼ିଆ-ଭାଷୀ ଶିକ୍ଷାବିତ୍, ବେଦ ବିଶାରଦ ତଥା ଗାନ୍ଧିବାଦି ବ୍ୟକ୍ତିତ୍ୱ । ୨୦୦୯ରେ ତାଙ୍କ ସାହିତ୍ୟିକ କୃତି ପାଇଁ ତାଙ୍କୁ ବିଷୁବ ପୁରସ୍କାରରେ ସମ୍ମାନିତ କରାଯାଇଥିଲା ।
## ସଂକ୍ଷିପ୍ତ ଜୀବନୀ
ସର୍ବେଶ୍ୱର ୧୯୨୫ ମସିହାରେ ପୁରୀ ଜିଲ୍ଲାର ଶ୍ରୀରାମଚନ୍ଦ୍ରପୁର ଶାସନରେ ଜନ୍ମ ଗ୍ରହଣ କରିଥିଲେ । ଓଡ଼ିଆ, ବଙ୍ଗଳା, ସଂସ୍କୃତ, ଇଂରାଜୀ ଓ ମାର୍କିନ ସାହିତ୍ୟରେ ସେ ଥିଲେ ଧୂରୀଣ । *ଚନ୍ଦ୍ରକଳା* ନାଟିକାର ସମ୍ପାଦନା ତାଙ୍କର ଏକ ଉଲ୍ଲେଖନୀୟ କୃତି । ଉଚ୍ଚକୋଟୀର ଗବେଷଣା ଓ ମାନବିକ ମୂଲ୍ୟବୋଧ ତାଙ୍କ ରଚନାବଳୀର ବିଶେଷତ୍ୱ ।  ଓଡ଼ିଆ ଲେଖିକା ତଥା ଅନୁବାଦିକା ବସନ୍ତ କୁମାରୀ ଦେବୀଙ୍କୁ ସେ ବିବାହ କରିଥିଲେ । ତାଙ୍କରି ସହଧର୍ମିଣିଙ୍କର ୧୯୯୯ରେ ମୃତ୍ୟୁ ହୋଇ ହୋଇଯାଇଛି ।

## ରଚନାବଳୀ
* ଋଗବେଦରେ ନାଟକୀୟତା
* ବୈଦିକ ପ୍ରବନ୍ଧାବଳୀ
* ବେଦ ବୈଭବ
* ବେଦପ୍ରସୂନ
* ବେଦରୁ ଆଧୁନିକ
* ଶ୍ରୀଜଗନ୍ନାଥ ରହସ୍ୟ
* ଭଲଗା ନଦୀର ଦେଶେ
* ସ୍ୱେଚ୍ଛାକୃତ କାର୍ଯ୍ୟ ଓ ଗାନ୍ଧୀବାଦୀ ଆଭିମୁଖ୍ୟ
* ଗୋପୀନାଥ ରଚନାବଳୀ (ସମ୍ପାଦନା)
* Death and two voices of Whitman
* Bharat and Aristotle
* Songs of Salabeg
* Lalbahadur Shastry
* Utkalamani Gopabandhu
* ଶିବକଳ୍ପ ବ୍ରହ୍ମର୍ଷି (ଯୁଗ୍ମ : ବସନ୍ତ କୁମାରୀ ଦେବୀ)
* ମୋ କାହାଣୀ (ଆତ୍ମଜୀବନୀ)
* ଭାରତୀୟ ଓ ପାଶ୍ଚାତ୍ୟ ସାହିତ୍ୟ-ସମୀକ୍ଷାର ଧାରା
* ସପ୍ତପର୍ଣ୍ଣା (ଗଳ୍ପ)
୮୪ ବର୍ଷ ବୟସରେ ୩ ଅକ୍ଟୋବର ୨୦୦୯ ଦିନ ସେ ପରଲୋକ ଗମନ କରିଥିଲେ ।  
## ଆଧାର 
ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ରାଜଧାନୀ ପୁସ୍ତକମେଳା ପୁରସ୍କାର

***ରାଜଧାନୀ ପୁସ୍ତକମେଳା ପୁରସ୍କାର*** ୨୦୦୦ ମସିହାରୁ ରାଜଧାନୀ ପୁସ୍ତକମେଳା ଦ୍ୱାରା ଓଡ଼ିଆ ଭାଷା ଏବଂ ସାହିତ୍ୟର ଉନ୍ନତି ଏବଂ ପ୍ରଚାର ପାଇଁ ପ୍ରଦାନ କରାଯାଇଆସୁଛି । ଏଥିରେ ପ୍ରବନ୍ଧ-ସମାଲୋଚନା, ଉପନ୍ୟାସ, କ୍ଷୁଦ୍ର ଗଳ୍ପ, କାବ୍ୟ କବିତା, ନାଟକ, ଅନୁବାଦ, ବିଜ୍ଞାନ ସାହିତ୍ୟ, ଧର୍ମ ସାହିତ୍ୟ, ଜୀବନୀ, ଭ୍ରମଣ କାହାଣୀ, ବ୍ୟଙ୍ଗ ସାହିତ୍ୟ ଓ ଶିଶୁ ସାହିତ୍ୟ ଆଦିରେ ପୂର୍ବ ୩ ବର୍ଷରେ ପ୍ରକାଶିତ ପୁସ୍ତକକୁ ବିଚାର କରାଯାଇ ପୁରସ୍କାର ପ୍ରଦାନ କରାଯାଇଥାଏ ।

## ପୁରସ୍କାର 
ପୁରସ୍କୃତ ବ୍ୟକ୍ତିମାନଙ୍କର ତାଲିକା:

## ଆହୁରି ପଢ଼ନ୍ତୁ 
* ଜ୍ଞାନପୀଠ ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
କୋଶଳାନନ୍ଦ କାବ୍ୟମ୍

**କୋଶଳାନନ୍ଦ କାବ୍ୟମ୍** ହେଉଛି ଏକ ସଂସ୍କୃତ କାବ୍ୟ ଗ୍ରନ୍ଥ, ଯାହାକୁ ୧୬୬୩ ଖ୍ରୀଷ୍ଟାବ୍ଦରେ ପଣ୍ଡିତ ଗଙ୍ଗାଧର ମିଶ୍ର ଓଡ଼ିଆ ଲିପିରେ ଖଜୁରୀ ପତ୍ରର ପାଣ୍ଡୁଲିପି ଉପରେ ରଚନା କରିଥିଲେ। ଏହି କୃତି ମଧ୍ୟରେ ପୁରୁଣା କୋଶଳ ରାଜ୍ୟର ଐତିହ୍ୟ, ଧାର୍ମିକତା, ସାହିତ୍ୟ ଓ ରାଜନୈତିକ ଦିଗକୁ ଚିତ୍ରିତ କରାଯାଇଛି। ଏହି କୃତିଟି ପଶ୍ଚିମ ଓଡିଶା ଅଞ୍ଚଳରେ ଚୌହାଣ ଶାସନର ଇତିହାସ ସମ୍ପର୍କରେ ରଚିତ ସଂସ୍କୃତ ସାହିତ୍ୟର ଏକ ଗୁରୁତ୍ୱପୂର୍ଣ୍ଣ କାବ୍ୟ ଅଟ। ପଣ୍ଡିତ ଗଙ୍ଗାଧର ମିଶ୍ର ସମ୍ବଲପୁରର ରାଜା ବଳିଆରସିଂହ ଦେବଙ୍କ (୧୬୫୦–୮୯ ଖ୍ରୀ.) ରାଜସଭା କବି ଥିଲେ। ରାଜା ପଣ୍ଡିତ ମିଶ୍ରଙ୍କୁ ତାଙ୍କ କବିତା ଓ ଜ୍ଞାନର ଦକ୍ଷତା ପାଇଁ ସମ୍ମାନିତ କରିଥିଲେ। ତାଙ୍କ କୃତି "କୋଶଳାନନ୍ଦ କାବ୍ୟମ୍" ମାଧ୍ୟମରେ ସେ ରାଜାଙ୍କ ଶାସନକାଳ ଓ ତାଙ୍କର ରାଜ୍ୟ ଇତିହାସକୁ କାବ୍ୟମୟ ଭାବେ ଉପସ୍ଥାପନ କରିଛନ୍ତି।
ସେ ପୁରୀ ଜିଲ୍ଲାର ବୀରରାମଚନ୍ଦ୍ରପୁର ଶାସନ ଗ୍ରାମରେ ଜନ୍ମଗ୍ରହଣ କରିଥିଲେ ଏବଂ ସେ ପୁରୀର ପ୍ରସିଦ୍ଧ ପଣ୍ଡିତ ଓ କବି — ଶମ୍ଭୁକର ଓ ବିଦ୍ୟାକରଙ୍କ ବଂଶଧର ଥିଲେ।

## ଆଧାର
ଶ୍ରେଣୀ:ଓଡ଼ିଆ କବିତା
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ଲିପି
ଆନନ୍ଦ ମହାନନ୍ଦ

**ଆନନ୍ଦ ମହାନନ୍ଦ** ହେଉଛନ୍ତି ହାଇଦ୍ରାବାଦ ସ୍ଥିତ ଇଂରାଜୀ ଏବଂ ବିଦେଶୀ ଭାଷା ବିଶ୍ୱବିଦ୍ୟାଳୟର ବିଭାଗୀୟ ମୁଖ୍ୟ ପ୍ରଫେସର । ଏହାସହ ସେ ଜଣେ ଓଡ଼ିଆ ଭାଷୀ ଦଳିତ ସାହିତ୍ୟ ଲେଖକ ।  ସେ ଗୋପୀନାଥ ମହାନ୍ତି, ପ୍ରତିଭା ରାୟ ଓ ରସ୍କିନ୍ ବଣ୍ଡଙ୍କ ଦୁଇଟି ଲୋକକାହାଣୀ ସଂକଳନ ଓ ଦୁଇଟି କ୍ଷୁଦ୍ରଗଳ୍ପ ସଂକଳନ ଓ କେତେକ ଗ୍ରନ୍ଥକୁ ସେ ଅନୁବାଦ କରିଛନ୍ତି ଏବଂ ଲୋକନୃତ୍ୟର ବିଭିନ୍ନ ଦିଗ ଉପରେ ଅନେକ ପୁସ୍ତକ ପ୍ରକାଶ କରିଛନ୍ତି  । 

ଆନନ୍ଦ ମହାନନ୍ଦ ହେଉଛନ୍ତି ଅନ୍ୟତମ ଦଳିତ କବି ଯିଏ ସାମାଜିକ ଭେଦଭାବ, ଅନ୍ୟାୟର ଘୋର ବିରୋଧ କରିଛନ୍ତି । ଯଦିଓ ତାଙ୍କର ଅଧିକାଂଶ କବିତା ଗ୍ରାମାଞ୍ଚଳ ତଥା ପ୍ରକୃତିର ଗୁଣଗାନ କରେ, ତଥାପି ତାଙ୍କର “ଉଚ୍ଚ ନୀଚ୍ଚ”, “ବାଜନିଆ” ଏବଂ “ଯୁଗେ ଯୁଗେ ଦ୍ରୋଣାଚାର୍ଯ୍ୟ” ଭଳି କବିତାରେ ବିରୋଧ ଏବଂ ବ୍ୟଙ୍ଗର ସ୍ୱର ସୁସ୍ପଷ୍ଟ | ପୂର୍ବ ଦୁଇଟି କବିତା ଜାତିଗତ ଭେଦଭାବ ପଛରେ ଥିବା ଯଥାର୍ଥତା ଉପରେ ପ୍ରଶ୍ନ କରୁଥିବାବେଳେ ପରବର୍ତ୍ତୀଟି ସ୍ଵାଧୀନ ଭାରତରେ ହୋଇଥିବା ଅନ୍ୟାୟକୁ ଦର୍ଶାଉଛି । “ବାଜନିଆ” ରେ, କବି ବିଭିନ୍ନ ସମାରୋହରେ ଅଭିନୟ କରୁଥିବା ଦଳିତ ସମ୍ପ୍ରଦାୟର ସଂଗୀତଜ୍ଞଙ୍କ ଦଳକୁ ଅମାନୁଷିକ ବ୍ୟବହାର କରିବା କଥାକୁ ବିରୋଧ କରିଥିଲେ  | ସେହିଭଳି,“ଯୁଗେ ଯୁଗେ ଦ୍ରୋଣାଚାର୍ଯ୍ୟ” କବିତାରେ କବି ଆଧୁନିକ ଦିନର ଦ୍ରୋଣାଚାର୍ଯ୍ୟ (ଶିକ୍ଷକ) ମାନଙ୍କୁ କଟାକ୍ଷ କରିଛନ୍ତି, ଯେଉଁମାନେ ଦଲିତ ଛାତ୍ରମାନଙ୍କୁ ମୁଖ୍ୟ ସ୍ରୋତରୁ ଦୂରେଇ ରଖିବା ପାଇଁ ସେମାନଙ୍କ ଛାତ୍ରମାନଙ୍କ ମଧ୍ୟରେ ଭେଦଭାବ କରନ୍ତି ।

## ସାହିତ୍ୟକୃତି 
* ମା' ମାଟିର ଗୀତ
* Methods of English teaching
* Loc(k)al knowledge, perceptions on dalit, tribal and Folk literature

## ଆଧାର 
ଶ୍ରେଣୀ:ଦଳିତ ଲେଖକ
ଢଡୋ ବରଗଛ

**ଢଡୋ ବରଗଛ** ଭାରତୀୟ କବି ହଳଧର ନାଗଙ୍କ ଦ୍ଵାରା ୧୯୯୦ ମସିହାରେ ସମୁଦାୟ ୧୦ଟି ଅନୁଚ୍ଛେଦ ସହିତ ଲେଖିଥିବା ଏକ କବିତା ଅଟେ।ଲେଖକ କବିତାରେ ବରଗଛକୁ ବ୍ୟକ୍ତିତ୍ୱ ଦେଇଛନ୍ତି ଏବଂ ଅତୀତରେ ବଟଗଛ ଯାହା ଦେଖିଛି ତାହା ବର୍ଣ୍ଣନା କରିଛନ୍ତି, ଯାହା ଗ୍ରାମୀଣ ଭାରତର ଜୀବନର ଚିତ୍ରଣକୁ ପ୍ରତିଫଳିତ କରିଥାଏ ।

ଏହି କବିତାଟି ମୂଳତଃ ଏକ ସ୍ଥାନୀୟ ପତ୍ରିକାରେ ପ୍ରକାଶିତ ହୋଇଥିଲା ଏବଂ ଏହା ହଳଧର ନାଗଙ୍କ ପ୍ରଥମ କୃତି ଅଟେ । ପରେ ସୁରେନ୍ଦ୍ର ନାଥ ଏହାକୁ ଇଂରାଜୀରେ ପୁରୁଣା ବରଗଛ ଭାବରେ ଅନୁବାଦ କରିଥିଲେ, ଯାହା କାବ୍ୟଞ୍ଜଳି ଖଣ୍ଡ.୧ ଏବଂ ହଳଧର ନାଗଙ୍କ ଚୟନିତ କବିତାରେ ଅନ୍ତର୍ଭୁକ୍ତ ହୋଇଥିଲା ।

## ପୃଷ୍ଠଭୂମି
ଢଡୋ ବରଗଛର ବିଷୟବସ୍ତୁ ଲେଖକ ହଳଧର ନାଗଙ୍କ ଦ୍ୱାରା ଲିଖିତ ଘେଁସରେ ଥିବା ଏକ ବରଗଛରୁ ଆସିଛି, ଯାହା ତାଙ୍କ ଜେଜେବାପାଙ୍କ ସମୟରେ ଉଲ୍ଲେଖ ଥିଲା । ଏହି କବିତାରେ, ବରଗଛକୁ ସାଧାରଣତଃ ମୂଳରେ ଥିବା ପିଲାମାନଙ୍କ ପାଇଁ ଏକ ଦୋଳି, ଯାତ୍ରୀମାନଙ୍କ ପାଇଁ ଏକ ଆଶ୍ରୟସ୍ଥଳ, ବର ତାଙ୍କ କନ୍ୟାକୁ ଉଠାଇ ଆଣିବା, ଏକ ବିଶ୍ରାମ ସ୍ଥାନ ଏବଂ ମୃତକଙ୍କ ମୃତ୍ୟୁ ନିମନ୍ତେ ଏକ ସ୍ଥାନ ଭାବରେ ଦେଖାଯାଇଛି । ଢଡୋ ବରଗଛର ଶେଷ ପଦରେ, ଲେଖକ ବରଗଛକୁ ଏକ ନୀରବ ସାକ୍ଷୀ ଭାବରେ ଦର୍ଶାଇଛନ୍ତି: *"ଏହା ଦେଖେ, ଜାଣେ, ଶୁଣେ, ପାଏ, କିନ୍ତୁ ଏକ ଶବ୍ଦ ମଧ୍ୟ କହିବ ନାହିଁ। ଏହା ଏକ ନୀରବ ସାକ୍ଷୀ ପରି ଠିଆ ହୋଇଛି, ଏହାର ଶକ୍ତିଶାଳୀ ବାହୁ ବାହାରକୁ ବିସ୍ତାରିତ ହୋଇଛି।"*

୧୯୯୦ ମସିହାରେ, ନାଗ "ଢଡୋ ବରଗଛ" ଲେଖି ବହୁତ ସଫଳତା ପାଇବା ପରେ ତାଙ୍କର ଲଗାତାର ଆହୁରି ୪ଟି କବିତା ପ୍ରକାଶିତ ହୋଇଥିଲା । କବି ଭାବରେ ତାଙ୍କର କ୍ୟାରିୟର ଆରମ୍ଭ ପରେ, ସେ ନିକଟସ୍ଥ ଗ୍ରାମଗୁଡ଼ିକୁ ପରିଦର୍ଶନ କରିଥିଲେ ଏବଂ ଗ୍ରାମବାସୀଙ୍କୁ ତାଙ୍କର କବିତା ଶୁଣାଇବାକୁ କହିଥିଲେ । ପରେ ଏହାକୁ "ଲୋକ କବି ରତ୍ନ"ର ଖ୍ୟାତି ଦିଆଯାଇଥିଲା ।

## ଆଧାର
ଶ୍ରେଣୀ:ଓଡ଼ିଆ ସାହିତ୍ୟ
ରମେଶ ଚନ୍ଦ୍ର ଧଳ

**ରମେଶ ଚନ୍ଦ୍ର ଧଳ**(୧୯୩୮-୨୦୦୫) ଜଣେ ଓଡ଼ିଆ ଶିଶୁ ସାହିତ୍ୟିକ ଏବଂ ସାହିତ୍ୟ ପତ୍ରିକା ସମ୍ପାଦକ ଥିଲେ । ସେ ୧୯୯୫ ମସିହାରେ ଓଡ଼ିଶା ସାହିତ୍ୟ ଅକାଦେମି ପୁରସ୍କାର ଓ ୧୯୯୬ ମସିହାରେ ରାଧାମୋହନ ଗଡ଼ନାଏକ ପୁରସ୍କାର ଦ୍ୱାରା ସେ ସମ୍ମାନିତ ହୋଇଥିଲେ ।

ତାଙ୍କ ଜନ୍ମ ୬ ଜାନୁଆରୀ ୧୯୩୮ ରେ ଢେଙ୍କାନାଳ ଜିଲ୍ଲାର ଗଞ୍ଜେଇଡିହା ଗ୍ରାମରେ ହୋଇଥିଲା । ୧୯୬୦ ମସିହାରେ ସେ ପ୍ରଥମେ କବିତା ପାଇଁ ବିଷୁବ ମିଳନ ପୁରସ୍କାର ପାଇଥିଲେ । ଏହା ପରେ ଶିଶୁ ସାହିତ୍ୟ ପାଇଁ ୧୯୬୫ ଓ ୧୯୭୧ ମସିହାରେ ଓଡ଼ିଶା ରାଜ୍ୟ ସରକାର ତାଙ୍କୁ ସମ୍ମାନିତ କରିଥିଲେ । ୧୯୯୧ ମସିହାରେ ଶିଶୁ ସାହିତ୍ୟରେ ତାଙ୍କ ଅବଦାନ ପାଇଁ ବାଲକଲ୍ୟାଣ ସଂସ୍ଥାନ, କାନପୁର ଦ୍ଵାରା ସେ ସମ୍ମାନିତ ହୋଇଥିଲେ । ସେ ୧୯୭୯ ରୁ ୧୯୮୧ ପର୍ଯ୍ୟନ୍ତ ଏକ ପ୍ରଗତିଶୀଳ ତ୍ରୈମାସିକ ସାହିତ୍ୟିକ ପତ୍ରିକା "ଜନପଥ" ର ସମ୍ପାଦକ ଥିଲେ ।

୬୭ ବର୍ଷ ବୟସରେ ୧୪ ମାର୍ଚ୍ଚ ୨୦୦୫ରେ ସେ ମୃତ୍ୟୁବରଣ କରିଥିଲେ ।

## ସାହିତ୍ୟ କୃତି 
### ଗଳ୍ପ 
* "ରବିବାରର ଗଳ୍ପ", 
* "ମୁଠାଏ ନାଳିଚୁଡି", 
* "ଝରଣା ଝରି ଝରି ଯାଏ", 
* "ଅନ୍ଧକାରର ସୀମା",
* "ଚମ୍ପକ ବନର ଏଲେଜି", 
* "ଆକାଶର ମୁହଁ",
* "ଅନ୍ତିମ ପତ୍ର", 
* "ଶେଷ ଉପହାର", 
* "ଦେବ ଦର୍ଶନ", 
* "ନିସଙ୍ଗ ମଣିଷ",
* "ମୁଖ୍ୟ ଅତିଥି", 
* "ଟୁ କିଲୋସ ଅଫ୍ ରାଇସ୍" 
* "ଦ ଫ୍ଲଡ୍ ଆଣ୍ଡ ଅଦର୍ ସ୍ଟୋରୀଜ୍"।

### କବିତା ସଂଗ୍ରହ  
* "ପ୍ରତୀକ୍ଷାରେ", 
* "ରାତିର ଅଞ୍ଚଳରୁ ଖିଏ", 
* "କୃଷ ବିଦ୍ଧ" ଇତ୍ୟାଦି ।

### ଶିଶୁ ସାହିତ୍ୟ 
* "ମାଛଁଙ୍କ ମହାସଭା", 
* "ପପୁର ସମୁଦ୍ରଦେଖା", 
* "ହୀରାନଗରର କାହାଣୀ", 
* "କଥାଟିଏ କହୁ ଶୁଣିଜା" ଓ ଅନ୍ୟାନ୍ୟ।

### ଜୀବନୀ ଗ୍ରନ୍ଥ 
* "ଯୁଗମାନବ", 
* "ବାପୁ ଓ ବା", 
* "ସେମାନେ ସ୍ମରଣୀୟ", 
* "ଯୁଗ ସୌରଭ", 
* "ମଦର ଟେରେସା" ଓ
* "ପ୍ରଥମ ସେବକ ନେହେରୁ"।

### ଅନୁବାଦ କୃତି 
* "ମଙ୍ଗଳ ସୂତ୍ର ଓ ଅନ୍ୟାନ୍ୟ ଗଳ୍ପ", 
* "ଫୁଲ ଓ ସ୍ଫୁଲିଙ୍ଗ", 
* "ସଭ୍ୟତାର କାହାଣୀ", 
* "ତାରାଶଙ୍କର ବନ୍ଦ୍ୟୋପାଧ୍ୟାୟ ଓ ଗାନ୍ଧୀ"।

## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଅମରେନ୍ଦ୍ର ଖଟୁଆ

**ଅମରେନ୍ଦ୍ର ଖଟୁଆ** (ଜନ୍ମ ୪ ଜୁନ ୧୯୫୭) ଜଣେ ଭାରତୀୟ ବିଦେଶ ସେବା (IFS) କାଡରର ପ୍ରଶାସନିକ ଅଧିକାରୀ । ଏହି ଓଡ଼ିଆ ଭାଷୀ କବି ୨୦୧୨ ମସିହାରେ ଝଙ୍କାର ପୁରସ୍କାରରେ ସମ୍ମାନୀତ ହୋଇଛନ୍ତି । 

## **ବ୍ୟକ୍ତିଗତ ଜୀବନ** 
ଅମରେନ୍ଦ୍ର ଖଟୁଆ ତାଙ୍କ ବାଲ୍ୟ ଜୀବନ ଓଡ଼ିଶାର ବିରୂପା ଗ୍ରାମରେ ବିତାଇଥିଲେ । ସେ ୧୯୭୮ ମସିହାରେ ଦିଲ୍ଲୀ ବିଶ୍ୱବିଦ୍ୟାଳୟର କିରୋରୀ ମଲ୍ କଲେଜରୁ ସ୍ନାତକ ଡିଗ୍ରୀ ଅର୍ଜନ କରିଥିଲେ ।

## **ପେଶାଜୀବନ** 
ସେ ୧୯୮୧ ମସିହାରେ ଭାରତୀୟ ବିଦେଶ ସେବାରେ ଯୋଗ ଦେଇଥିଲେ । ସେ ଦକ୍ଷିଣ ସୁଡାନ ଓ ସୁଡାନ ମଧ୍ୟରେ ଶାନ୍ତି ସ୍ଥାପନ କରିବା ପାଇଁ ବିଶେଷ ଦୂତ ଭାବରେ ଦୁଇଟି ଦେଶରେ କାର୍ଯ୍ୟ କରିଥିଲେ । ସେ ସୁଷ୍ମା ସ୍ୱରାଜ ବିଦେଶ ସେବା ସଂସ୍ଥାନର ଡିନ୍ ଭାବରେ କାର୍ଯ୍ୟ କରିଥିଲେ ଓ ସେଠାରେ ଅନେକ ପରିବର୍ତ୍ତନ ଆଣିଥିଲେ ।  ସେ ଭାରତର ପୂର୍ବତନ ଉଚ୍ଚାୟୁକ୍ତ ଭାବରେ ଆର୍ଜେଣ୍ଟିନା, ଆଇଭରି କୋଷ୍ଟ ଓ ଅନ୍ୟାନ୍ୟ ଦେଶରେ ଭାରତର ରାଜଦୂତ ଭାବରେ କାର୍ଯ୍ୟ କରିଛନ୍ତି । ସେ ବିଦେଶ ମନ୍ତ୍ରଣାଳୟରେ (ଭାରତ) ବିଶେଷ ଦାୟିତ୍ୱରେ ସଚିବ ଭାବରେ କାର୍ଯ୍ୟ କରିଥିଲେ ଓ ଭାରତ ସଂସ୍କୃତିକ ସମ୍ପର୍କ ପରିଷଦ (ICCR) ର ପୂର୍ବତନ ମହାନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ ।

ଅମରେନ୍ଦ୍ର ଖଟୁଆଙ୍କର କବିତାଗୁଡିକ ଜାତୀୟ ଓ ଆନ୍ତର୍ଜାତୀୟ ପତ୍ରିକାମାନଙ୍କରେ ପ୍ରକାଶ ପାଇଛି । ସେ ନିଜ କବିତା ସଂଗ୍ରହ ପ୍ରକାଶ କରିବା ସହିତ ଅନେକ କବିତା ସଂକଳନ ପୁସ୍ତକର ସମ୍ପାଦନା ମଧ୍ୟ କରିଛନ୍ତି । ୨୦୨୨ ମସିହାର ଅନୁବାଦ ପାଇଁ ଅକାଦେମୀ ପୁରସ୍କାର ବାବଦରେ ଜଣେ ଜୁରୀ ସଦସ୍ୟ ଭାବେ ସେ ମନୋନୀତ ହୋଇଥିଲେ ।

## ସାହିତ୍ୟ କୃତି 
* ଅନାବନା ଗୀତମାଳିକା
* APANE BHEETAR KA MEGHDOOT
* ଅନ୍ତରଙ୍ଗ ସ୍ଥାନାନ୍ତର (କବିତା ସଂକଳନ)
* ନିଜ ଖବର ନେବାର ସମୟ

## ଆଧାର 
ଶ୍ରେଣୀ:୧୯୫୭ ଜନ୍ମ
ରମେଶ ଚନ୍ଦ୍ର ସାହୁ

**ରମେଶ ଚନ୍ଦ୍ର ସାହୁ** ଜଣେ ଓଡ଼ିଆ-ଭାଷୀ ପ୍ରାବନ୍ଧିକ, କବି, ସମାଲୋଚକ ଓ ସାହିତ୍ୟ ସଙ୍ଗଠକ । ସେ *ଓଡ଼ିଶାର ଧର୍ମ ସଂସ୍କୃତି ଓ ସାହିତ୍ୟରେ ଶ୍ରୀଜଗନ୍ନାଥ* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।

## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ: ଢେଙ୍କାନାଳ ଜିଲ୍ଲାର ଲୋକ
ଉଇଲିୟମ ବଟଲର୍ ଏଟସ୍

**ଉଇଲିୟମ ବଟଲର୍ ଏଟସ୍** (ଇଂରାଜୀ: William Butler Yeats) (୧୩ ଜୁନ୍ ୧୮୬୫ – ୨୮ ଜାନୁଆରୀ ୧୯୩୯) ଜଣେ ପ୍ରସିଦ୍ଧ ଆୟରିଶ୍ କବି, ନାଟକକାର ଏବଂ ଚିନ୍ତକ ଥିଲେ । ସେ ଆୟରିଶ୍ ଏବଂ ବ୍ରିଟିଶ୍ – ଉଭୟ ସାହିତ୍ୟରେ ଜଣେ ପ୍ରବାଦ ପୁରୁଷ ବୋଲି ପରିଚିତ । ଜୀବନର ଶେଷ କିଛି ବର୍ଷ ସେ ଦୁଇ ଅବଧି ପର୍ଯ୍ୟନ୍ତ ଆୟରିଶ୍ ସେନେଟର୍ ଭାବରେ କାର୍ଯ୍ୟ ନିର୍ବାହ କରିଥିଲେ ।  ଏଟସ୍ ଥିଲେ ଏମିତି ପ୍ରଥମ ଆୟରିଶ୍ ବ୍ୟକ୍ତି ଯିଏ ୧୯୨୩ ମସିହାରେ ସାହିତ୍ୟକ୍ଷେତ୍ରର ସର୍ବୋଚ୍ଚ ସମ୍ମାନ ନୋବେଲ୍ ପୁରସ୍କାର ଅର୍ଜନ କରିଥିଲେ ।

## ସଂକ୍ଷିପ୍ତ **ଜୀବନୀ** 
ଏଟସ୍‌ଙ୍କ ଜନ୍ମ ଏବଂ ପଢ଼ାଶୁଣା ଆୟରଲ୍ୟାଣ୍ଡର ଡବଲିନ୍ ପ୍ରଦେଶର ସ୍ୟାଣ୍ଡିମାଉଣ୍ଟରେ ହୋଇଥିଲା, ଯଦିଓ ତାଙ୍କ ଶିଶୁକାଳର ଅଧିକାଂଶ ସମୟ କାଉଣ୍ଟି ସ୍ଲିଗୋ ନାମକ ସହରରେ କଟିଥିଲା । ସେ ଛୋଟବେଳୁ ହିଁ କବିତା ଓ ପୌରାଣିକ କଥାବଳୀ ପ୍ରତି ଆକୃଷ୍ଟ ହୋଇଥିଲେ । ଯୁବାବସ୍ଥାରେ ସେ କବିତା ପଢ଼ିବା ଆରମ୍ଭ କରିଥିଲେ ଏବଂ ଏହି ସମୟରେ ସେ ଆୟରିଶ୍ ପୌରାଣିକ କଥାବଳୀ ଏବଂ ରହସ୍ୟମୟ ସାହିତ୍ୟ ଦ୍ୱାରା ଗଭୀର ଭାବରେ ପ୍ରଭାବିତ ହେଉଥିଲେ । ତାଙ୍କ ପ୍ରାରମ୍ଭିକ କବିତାମାନେ ଦେବ-ଦେବୀ, ଦେବତ୍ମା, ଓ ଆୟରିଶ୍ ଦୂର୍ଲଭ ଗାଥାରୁ ପ୍ରଭାବିତ ଥିଲେ ।  ତାଙ୍କର ପ୍ରାଥମିକ ସୃଷ୍ଟିଗୁଡ଼ିକରେ ଏହି ପ୍ରଭାବ ପ୍ରକାଶିତ ହୁଏ । ଏହି ଧାରା ଉନ୍ନବିଂଶ ଶତାବ୍ଦୀର ଶେଷ ପର୍ଯ୍ୟନ୍ତ ଚାଲିଥିଲା । ତାଙ୍କର ପ୍ରଥମ କବିତା ସଂଗ୍ରହ ୧୮୮୯ ମସିହାରେ ପ୍ରକାଶିତ ହୋଇଥିଲା । 

ଏଟ୍‌ସଙ୍କର ଶ୍ରେଷ୍ଠତମ ସାହିତ୍ୟକୃତିଗୁଡିକ ନୋବେଲ୍ ଜିତିବା ପରେ ଲେଖାଯାଇଥିଲା । ଏହି କାର୍ଯ୍ୟଗୁଡିକ ମଧ୍ୟରେ ଅଛି **ଦ ଟାୱାର୍ (୧୯୨୮)** ଓ **ଦ ୱିଣ୍ଡିଂ ସ୍ଟେୟାର୍ ଆଣ୍ଡ ଅଦର୍ ପୋଏମ୍ସ (୧୯୨୯)** । ''''ଇଷ୍ଟର୍ ସାଣ୍ଡେ'''' ତାଙ୍କର ଏକ ପ୍ରସିଦ୍ଧ କବିତା ଯାହା ଆୟରିଶ୍ ବିପ୍ଳବ ଘଟଣାକୁ ଚିତ୍ରିତ କରିଥାଏ ।

ସେ ୨୮ ଜାନୁଆରୀ ୧୯୩୯ ମସିହାରେ ପରଲୋକ ଗମନ କରିଥିଲେ ।

## ଆଧାର 
ଶ୍ରେଣୀ:୧୮୬୫ ଜନ୍ମ
ଶ୍ରେଣୀ:ସାହିତ୍ୟ
ଅଭୟ କୁମାର ନାୟକ

**ଅଭୟ କୁମାର ନାୟକ** ଜଣେ ଓଡ଼ିଆ-ଭାଷୀ ଗାଳ୍ପିକ । ସେ *ଦେବଦୂତି* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
## ରଚନାବଳୀ 
### କ୍ଷୁଦ୍ର ଗଳ୍ପ 
* *ଦେବଦୂତି*
* *ପାଦଚିହ୍ନ*
* *ଶ୍ରଦ୍ଧାଧାରା*
* *ଆନନ୍ଦମୟ ଶ୍ରୀଜଗନ୍ନାଥ*
* *ଆଚରଣରେ ଶ୍ରୀଜଗନ୍ନାଥ*
* *ଆର୍ତ୍ତତ୍ରାଣ ଶ୍ରୀଜଗନ୍ନାଥ* ୪ଖଣ୍ଡ
* *ଚରଣେ ଶରଣ*
* *ଦିବ୍ୟ ଅନୁଭବରେ ଶ୍ରୀଗୁରୁଦେବ*
* *ନୀଳଚକ୍ର*
* *ଶରଧାବାଲି*
* *ବାଇଶି ପାହାଚ*
* *ଶ୍ରୀଜଗନ୍ନାଥ*
* *ଆମ କାଳିଆ ସାଆନ୍ତ*
### ଆଧ୍ୟାତ୍ମିକ
* *ଗୁରୁକୃପା* ୬ଖଣ୍ଡ
* *ଦିବ୍ୟ ସମ୍ଭାଷଣ*
## ସମ୍ମାନ ଓ ପୁରସ୍କାର 
* ରାଜଧାନୀ ପୁସ୍ତକମେଳା ପୁରସ୍କାର, ୨୦୨୪
* ସୁନାବେଶ ସମ୍ମାନ
* କଳିଙ୍ଗ ପୁସ୍ତକମେଳା ପୁରସ୍କାର
* କଲ୍ଲୋଳ ସମ୍ମାନ
* ଉତ୍କଳ ଗୌରବ
* ଶିକ୍ଷା ଗୌରବ
* ହରେକୃଷ୍ଣ ମହତାବ ସମ୍ମାନ
## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଓଡ଼ିଆ ପାଇଁ ସାହିତ୍ୟ ଏକାଡେମୀ ଅନୁବାଦ ପୁରସ୍କାର ବିଜେତାଙ୍କ ତାଲିକା

୧୯୮୯ ମସିହାରୁ ପ୍ରତିବର୍ଷ ୨୪ଟି ଭାଷାରେ ଉଲ୍ଲେଖନୀୟ ଅନୁବାଦ କାର୍ଯ୍ୟ ପାଇଁ ଲେଖକମାନଙ୍କୁ ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରଦାନ କରାଯାଏ ।

ସାହିତ୍ୟ ଏକାଡେମୀ ଅନୁବାଦ ପୁରସ୍କାର ଏକ ବିଶିଷ୍ଟ ସମ୍ମାନ ଯାହା ସାହିତ୍ୟ ଏକାଡେମୀ ଦ୍ୱାରା ପ୍ରଦାନ କରାଯାଏ । ଏହା ଏମିତି ଲେଖକମାନେଙ୍କୁ ପ୍ରଦାନ କରାଯାଏ, ଯେଉଁମାନେ ଅନ୍ୟ ଭାଷାର ସାହିତ୍ୟକୁ ନିଜ ଭାଷାରେ ସଫଳ ଭାବରେ ଅନୁବାଦ କରି ପାଠକଙ୍କ ସମ୍ମୁଖରେ ଉପସ୍ଥାପନ କରନ୍ତି। ଏହି ପୁରସ୍କାର ଦ୍ୱାରା ଭିନ୍ନ ଭିନ୍ନ ଭାଷାର ସାହିତ୍ୟ ଏବଂ ସାଂସ୍କୃତିକ ବିନିମୟକୁ ପ୍ରୋତ୍ସାହନ ମିଳେ।

## ପ୍ରାପ୍ତକାରୀମାନେ
ଓଡ଼ିଆରେ ଲିଖିତ କୃତି ପାଇଁ ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ତାଲିକା ନିମ୍ନରେ ଦିଆଯାଇଛି । ୨୦୧୯ ସୁଦ୍ଧା ଏହି ପୁରସ୍କାର ୫୦,୦୦୦ ଟଙ୍କା ଥିଲା ।

ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରତିବର୍ଷ ଏହି ପୁରସ୍କାର ତାଲିକା ମାଧ୍ୟମରେ ଓଡ଼ିଆ ଭାଷାରେ ଅନୁବାଦ କାର୍ଯ୍ୟକୁ ସମ୍ମାନ ଦିଆଯାଏ। ଏହି ପୁରସ୍କାର ମାନ୍ୟତା ପାଉଥିବା ଲେଖକମାନେ ଅନ୍ୟ ଭାଷାର ଗୁରୁତ୍ୱପୂର୍ଣ୍ଣ ସାହିତ୍ୟକୁ ଓଡ଼ିଆ ଭାଷାରେ ସୁନ୍ଦର ଭାବେ ଅନୁବାଦ କରିଥିବା ପାଇଁ ସମ୍ମାନିତ ହୁଅନ୍ତି। ଏହା ଭିନ୍ନ ସାହିତ୍ୟ ସମୃଦ୍ଧିକୁ ଓ ସାଂସ୍କୃତିକ ସମ୍ବନ୍ଧକୁ ଆଗକୁ ନେଇଯିବାରେ ଗୁରୁତ୍ୱପୂର୍ଣ୍ଣ ଭୂମିକା ନିଭାଇଥାଏ ।

## ଆଧାର
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ଅନୁବାଦକ
ଓଡ଼ିଆ ପାଇଁ ବାଳ ସାହିତ୍ୟ ପୁରସ୍କାର ବିଜେତାଙ୍କ ତାଲିକା

୨୦୧୧ ମସିହାରୁ ପ୍ରତିବର୍ଷ ୨୪ଟି ଭାଷାରେ ଉଲ୍ଲେଖନୀୟ କାର୍ଯ୍ୟ କରିଥିବା ଯୁବ ଲେଖକମାନଙ୍କୁ ଯୁବ ପୁରସ୍କାର ପ୍ରଦାନ କରାଯାଉଛି।

୨୦୧୦ ମସିହାରୁ ପ୍ରତିବର୍ଷ ୨୪ଟି ଭାଷାରେ ଉଲ୍ଲେଖନୀୟ କାର୍ଯ୍ୟ ପାଇଁ ଲେଖକମାନଙ୍କୁ ବାଳ ସାହିତ୍ୟ ପୁରସ୍କାର ପ୍ରଦାନ କରାଯାଉଛି।

ବାଳ ସାହିତ୍ୟ ପୁରସ୍କାର ହେଉଛି ସାହିତ୍ୟ ଏକାଡେମୀ ଦ୍ୱାରା ପ୍ରଦାନ କରାଯାଉଥିବା ଏକ ଗରିମାମୟ ସମ୍ମାନ, ଯାହା ପ୍ରତିବର୍ଷ ଦେଶର ୨୪ଟି ଆଧିକୃତ ଭାଷାରେ ଅପୂର୍ଣ୍ଣ ଶିଶୁସାହିତ୍ୟ ରଚନା କରିଥିବା ଲେଖକମାନଙ୍କୁ ଦିଆଯାଏ। ଏହି ପୁରସ୍କାର ମୁଖ୍ୟତଃ ଶିଶୁମାନଙ୍କ ପାଇଁ ଲେଖାଯାଇଥିବା ଗଳ୍ପ, କବିତା, ଉପନ୍ୟାସ, ନାଟକ, ଓ ଅନ୍ୟାନ୍ୟ ଶିଳ୍ପମୟ କୃତିଗୁଡିକୁ ସ୍ୱୀକୃତି ଦେବା ଉଦ୍ଦେଶ୍ୟରେ ଦିଆଯାଏ। ଏହା ଦ୍ୱାରା ଦେଶର ଶିଶୁ ସାହିତ୍ୟକୁ ପ୍ରୋତ୍ସାହନ ଓ ଲେଖକଙ୍କୁ ମାନ୍ୟତା ମିଳିଥାଏ।

## ପ୍ରାପ୍ତକାରୀମାନେ
ଓଡ଼ିଆରେ ଲିଖିତ କୃତି ପାଇଁ ବାଳ ସାହିତ୍ୟ ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ତାଲିକା ନିମ୍ନରେ ଦିଆଯାଇଛି । ଏହି ପୁରସ୍କାରରେ ମୂଲ୍ୟ ୫୦,୦୦୦ ଟଙ୍କାର ଧନରାଶି ସହିତ ଏକ ତାମ୍ରପଟ୍ଟ ମିଳେ ।

ବାଳ ସାହିତ୍ୟ ପୁରସ୍କାର ଓଡ଼ିଆ ଭାଷାରେ ରଚିତ ଉଲ୍ଲେଖନୀୟ ଶିଶୁସାହିତ୍ୟକୁ ସ୍ୱୀକୃତି ଦେବା ଉଦ୍ଦେଶ୍ୟରେ ଦିଆଯାଏ। ପ୍ରତିବର୍ଷ ଯେଉଁ ଲେଖକମାନେ ଶିଶୁମାନେ ପାଇଁ ଆନ୍ଦୋଳନକାରୀ, ଶିକ୍ଷାମୂଳକ, ଓ ସାହିତ୍ୟିକ କୃତି ରଚନା କରନ୍ତି, ସେମାନଙ୍କୁ ଏହି ପୁରସ୍କାର ମାଧ୍ୟମରେ ସମ୍ମାନିତ କରାଯାଏ । ଏହା ଦ୍ୱାରା ଓଡ଼ିଆ ସାହିତ୍ୟରେ ଶିଶୁ ସାହିତ୍ୟକୁ ଏକ ନୂଆ ମାନ୍ୟତା ମିଳିଥାଏ ଓ ଆଗାମୀ ପିଢ଼ି ପାଇଁ ପ୍ରେରଣା ସୃଷ୍ଟିକରେ।

## ଆଧାର
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଶିଶୁ ସାହିତ୍ୟ
ଜଚିନ୍ଦ୍ର ରାଉତ

**ଜଚିନ୍ଦ୍ର ରାଉତ** ଜଣେ ଓଡ଼ିଆ କବି ଓ ଅନୁବାଦକ, ଯିଏ କି ଉଭୟ ଇଂରାଜୀ ଓ ଓଡ଼ିଆ ଭାଷାରେ ଲେଖନ୍ତି ।

## ସମ୍ପାଦନା
ଜଚିନ୍ଦ୍ର ରାଉତ ଜଣେ ଗଭୀର ଚିନ୍ତକ, ସୃଜନଶୀଳ କବି ଏବଂ ପ୍ରଭାବଶାଳୀ ଅନୁବାଦକ ଭାବରେ ପରିଚିତ। ତାଙ୍କ କାର୍ଯ୍ୟକ୍ଷେତ୍ରରେ ସେ ଅନେକ ପ୍ରଭାବଶାଳୀ ସାହିତ୍ୟ ସୃଷ୍ଟି କରିଛନ୍ତି, ଯାହା ଓଡ଼ିଆ ସାହିତ୍ୟ ଓ ଭାଷାକୁ ଜାଗତିକ ମଞ୍ଚରେ ପହଞ୍ଚାଇଛି।

ସେ ୧୨ଟିରୁ ଅଧିକ କବିତା ସଂଗ୍ରହ, ୩ଟି ଉପନିବେଶ ଗ୍ରନ୍ଥ, ଗୋଟିଏ ଭ୍ରମଣ କାହାଣୀ ଏବଂ ଅନେକ ଅନୁବାଦ ପ୍ରକାଶିତ କରିଛନ୍ତି। ତାଙ୍କ ଅନୁବାଦ ଗ୍ରନ୍ଥମାନଙ୍କ ମଧ୍ୟରେ ଦ ଭଏସ ଅଫ୍ ଦ ଷ୍ଟ୍ରଗଲ୍ (The Voice of the Struggle) ଗୁରୁତ୍ୱପୂର୍ଣ୍ଣ, ଯାହା S.J. ଭଗବତ ପ୍ରସାଦ ମହାନ୍ତିଙ୍କ ଆତ୍ମଜୀବନୀ ଅଟେ। ତାଙ୍କ କବିତା ସଂଗ୍ରହ ଇଂରାଜୀ ଏବଂ ଓଡ଼ିଆ, ଦୁଇଭାଷାରେ ପ୍ରକାଶିତ ହୋଇଛି।

## ପ୍ରାରମ୍ଭିକ ଜୀବନ
ଜଚିନ୍ଦ୍ର ରାଉତଙ୍କ ଜନ୍ମ ୧୯୬୫ ଅକ୍ଟୋବର ୭ ତାରିଖରେ ଗୋବନ୍ଦିଆ, ପଲାଇ, ଯାଜପୁରରେ ହୋଇଥିଲା, ଯାହା ଲଳିତଗିରି ଓ ଓଳାଶୁଣୀ ଗୁମ୍ଫା ସମୀପରେ ଅବସ୍ଥିତ। ସେ ଜଳଧର ଓ ଗେଲ୍ହାମଣି ରାଉତଙ୍କ ପ୍ରଥମ ସନ୍ତାନ। ସେ ଉତ୍କଳ ବିଶ୍ୱବିଦ୍ୟାଳୟରୁ B.A. ଓ M.A. ଡିଗ୍ରୀ ଅଧିଗ୍ରହଣ କରିଥିଲେ। ପରେ ସେ ହାଇଦ୍ରାବାଦରେ C.I.E.F.L. ରୁ P.G.D.T.E. ପ୍ରମାଣପତ୍ର ମଧ୍ୟ ଅର୍ଜନ କରିଥିଲେ।

## ସାହିତ୍ୟିକ ସମ୍ମାନ
* ବର୍ଷର କବି (୨୦୦୩) – ପୋଏଟ୍ ଇଣ୍ଟରନ୍ୟାସନାଲ୍
* କବି କଞ୍ଜ – (ଶୁଭ ସଂଖ)
* ରାଜ୍ୟର କବି – (ସାଥୀ ଓଡ଼ିଶା)
* ଗୁଣ୍ଡୁଚିମୂଷା ସମ୍ମାନ – ୨୦୦୯
* ଏଡିଟର୍ ଚଏସ୍ ଅୱାର୍ଡ – (ହୋଲି)
* ସତ୍ତାବ୍ଦୀ ସମ୍ମାନ – (ବିଶ୍ୱ ଓଡ଼ିଆ ପ୍ରଜ୍ଞା ପରିଷଦ, ଢେଙ୍କାନାଳ)

## ଇଂରାଜୀରେ ରଚିତ କୃତିମାନ
* The Voice of the Struggle
* Khandagiri & Udayagiri
* Listen Silently
* Chitropala Higher English Grammar
* A Criticism to Kaju Kasi Ikeda
* Easy English Grammar for Children

## ଓଡ଼ିଆ ଭାଷାରେ ଲିଖାଯାଇଥିବା କୃତିମାନେ
* ଦତ୍ତ ଆଖି
* ଦଥାବିଜ୍
* ଖାରବେଳ
* କୃଷ୍ଣଙ୍କୁ ଚିଠି
* ଅମଣିଷଙ୍କ କବିତା

## ଆଧାର
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ
ଉର୍ମିମାଳା ଆଚାର୍ଯ୍ୟ

**ଉର୍ମିମାଳା ଆଚାର୍ଯ୍ୟ** ଜଣେ ଓଡ଼ିଆ-ଭାଷୀ ଗାଳ୍ପିକା । ସେ *ବିଦୀର୍ଣ୍ଣ ବସୁଧା* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
* ରାଜୀବ ଗାନ୍ଧୀ ସଦଭାବନା ପୁରସ୍କାର ୨୦୧୨
* ଆଦର୍ଶ ରାଷ୍ଟ୍ରଭାଷା ଶିକ୍ଷକ ସମ୍ମାନ ୨୦୧୧
* ଶ୍ବେତ ସଂକେତ ସାବିତ୍ରୀ ଦେବୀ ସମ୍ମାନ ୨୦୧୧
* ଗୋଦାବରୀଶ ସାରସ୍ବତ ସମ୍ମାନ ୨୦୧୦
* ଦୟାମଞ୍ଜରୀ ସମ୍ମାନ ୨୦୦୮
* କେନ୍ଦ୍ରୀୟ ବିଦ୍ୟାଳୟ କ୍ଷେତ୍ରୀୟ ପ୍ରୋତ୍ସାହନ ପୁରସ୍କାର ୨୦୧୦
* କେନ୍ଦ୍ରୀୟ ବିଦ୍ୟାଳୟ ଜାତୀୟ ପ୍ରୋତ୍ସାହନ ପୁରସ୍କାର ୨୦୧୧

## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ୧୯୫୯ ଜନ୍ମ
ଶ୍ରେଣୀ: କଟକ ଜିଲ୍ଲାର ଲୋକ
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଓଡ଼ିଆ ପାଇଁ ଯୁବ ପୁରସ୍କାର ବିଜେତାଙ୍କ ତାଲିକା

୨୦୧୧ ମସିହାରୁ ପ୍ରତିବର୍ଷ ୨୪ଟି ଭାଷାରେ ଉଲ୍ଲେଖନୀୟ କାର୍ଯ୍ୟ କରିଥିବା ଯୁବ ଲେଖକମାନଙ୍କୁ ଯୁବ ପୁରସ୍କାର ପ୍ରଦାନ କରାଯାଉଛି।

ଯୁବ ପୁରସ୍କାର ସାହିତ୍ୟ ଏବଂ ସଂସ୍କୃତି କ୍ଷେତ୍ରରେ ଯୁବ ଲେଖକମାନଙ୍କୁ ପ୍ରୋତ୍ସାହନ ଦେବା ଉଦ୍ଦେଶ୍ୟରେ ସାହିତ୍ୟ ଏକାଡେମୀ ଦ୍ୱାରା ପ୍ରଦାନ କରାଯାଏ। ଏହି ପୁରସ୍କାର ଏମନ୍ତି ଯୁବ ଲେଖକମାନେ ପାଆନ୍ତି ଯେଉଁମାନେ ଓଡ଼ିଆ ଭାଷାରେ ଉଲ୍ଲେଖନୀୟ କୃତି ରଚନା କରିଥାନ୍ତି। ଏହା ଦ୍ୱାରା ତାଙ୍କର କାର୍ଯ୍ୟକୁ ସ୍ୱୀକୃତି ଏବଂ ପ୍ରଶଂସା ମିଳେ, ସେଥିପାଇଁ ସେମାନେ ଭବିଷ୍ୟତରେ ଆହୁରି ଉତ୍ସାହିତ ହୁଅନ୍ତି।

## ପ୍ରାପ୍ତକାରୀ
ନିମ୍ନରେ ଓଡ଼ିଆ ଭାଷାରେ ରଚିତ କୃତିଗୁଡିକ ପାଇଁ ଯୁବ ପୁରସ୍କାର ପ୍ରାପ୍ତ କର୍ତ୍ତାମାନଙ୍କର ତାଲିକା ଦିଆଯାଇଛି । ଏହି ପୁରସ୍କାରରେ ମୂଲ୍ୟ ମାତ୍ର ୫୦,୦୦୦ ଟଙ୍କା ନଗଦ ପୁରସ୍କାର ଓ ଏକ ତମ୍ବା ପାତ୍ରରେ ଅଙ୍କିତ ଫଳକ ରହିଥାଏ। ଏହି ପୃଷ୍ଠାରେ ସେହି ସମସ୍ତ ଯୁବ ପୁରସ୍କାର ପ୍ରାପ୍ତ ଓଡ଼ିଆ ଲେଖକମାନଙ୍କ ତାଲିକା ଦିଆଯାଇଛି, ଯେଉଁଥିରେ ସେମାନଙ୍କ ନାମ, କୃତି ଓ ବର୍ଷ ଉଲ୍ଲେଖ ରହିଛି।

## ଆଧାର
ଶ୍ରେଣୀ:ଓଡ଼ିଆ ଭାଷା
ଲକ୍ଷ୍ମୀ ନୃସିଂହ ପ୍ରସାଦ ମହାନ୍ତି

**ଲକ୍ଷ୍ମୀ ନୃସିଂହ ପ୍ରସାଦ ମହାନ୍ତି** ( ୧୪ ଡିସେମ୍ବର ୧୯୫୫) ଜଣେ ରାଜନୀତି ବିଜ୍ଞାନ ପ୍ରାଧ୍ୟାପକ ତଥା ଓଡ଼ିଆ ତଥା ଇଂରେଜୀ ଭଷାର ଲେଖକ । ଏହାସହ ସେ ମଧ୍ୟ ଜଣେ ପରିଭ୍ରମଣ କାହାଣୀ ଲେଖକ ଭାବେ ପରିଚିତ ।

୧୪ ଡିସେମ୍ବର ୧୯୫୫ର୍ରେ ଜନ୍ମିତ ଲକ୍ଷ୍ମୀ ନୃସିଂହ ମହାନ୍ତି ଓଡ଼ିଶାର ବିଭିନ୍ନ ଅନୁଦାନ ପ୍ରାପ୍ତ ବେସରକାରୀ ମହାବିଦ୍ୟାଳୟ ମାନଙ୍କରେ ରାଜନୀତି ବିଜ୍ଞାନ ଅଧ୍ୟାପକ, ବରିଷ୍ଠ ଅଧ୍ୟାପକ ଏବଂ ପ୍ରାଧ୍ୟାପକ ଭାବେ କାର୍ଯ୍ୟ କରିଛନ୍ତି । ଏହାପରେ ସେ ୧୯୮୯ ମସିହାରେ ଉତ୍କଳ ବିଶ୍ଵବିଦ୍ୟାଳୟରୁ ପି ଏଚ୍‌ ଡି ଡିଗ୍ରୀ ଲାଭ କରିଥିଲେ । ୧୯୮୯ ରୁ ୧୯୯୬ ମସିହା ପର୍ଯ୍ୟନ୍ତ ସେ ଡେପୁଟେସନରେ ଭୁବନେଶ୍ଵର ସ୍ଥିତ ଅଖିଳ ଭାରତ ସ୍ଵାୟତ୍ତ ଶାସନ ପ୍ରତିଷ୍ଠାନର ଆଞ୍ଚଳିକ ନିର୍ଦ୍ଦେଶକ ଏବଂ ଜାତୀୟ ବସତି ପରିଚାଳନା ପ୍ରତିଷ୍ଠାନର ପ୍ରଫେସର ରୁପେ କାର୍ଯ୍ୟ କରିଛନ୍ତି । ସହରାଞ୍ଚଳ ଉନ୍ନୟନ ଓ ଶ୍ଵାୟତ୍ତ ଶାସନ ସଂସ୍ଥାର ପରିଚାଳନା ନିମିତ୍ତ ସେ ଉପଯୁକ୍ତ ତାଲିମ ପ୍ରାପ୍ତ ହୋଇ ତତ ସମ୍ବନ୍ଧୀୟ ଗବେଷଣା ଓ ପରାମର୍ଶ ସେବା କ୍ଷେତ୍ରରେ ସାମିଲ ହୋଇଛନ୍ତି । ଦେଶର ଖ୍ୟାତନାମା ପତ୍ରପତ୍ରିକାରେ ତାଙ୍କର ବହୁ ଗବେଷଣାତ୍ମକ ଲେଖା ପ୍ରକାଶ ପାଇଛି । ଶାସ୍ତ୍ରୀ ଇଣ୍ଡୋ-କାନାଡିଆନ ପ୍ରତିଷ୍ଠାନ ତରଫରୁ ସେ ମନୋନୟନ ହୋଇ କାନାଡା ସରକାରଙ୍କ ବୃତ୍ତି ପାଇ ସେ ୨୦୦୧ ମସିହାରେ କାନାଡାର ମଣ୍ଟ୍ରୀଲ ନଗରୀସ୍ଥିତ ମ୍ୟାକଗିଲ୍‌ ବିଶ୍ଵବିଦ୍ୟାଳୟରେ ଶିକ୍ଷକ-ଗବେଷକ ରୂପେ ଯୋଗ ଦେଇଥିଲେ । 

## ସାହିତ୍ୟକୃତି 
ତାଙ୍କ ଲିଖିତ ଓଡ଼ିଆ ଓ ଇଂରେଜୀ ପୁସ୍ତକ ଗୁଡିକ ହେଲା;

* ଅର୍ବାନ ଗଭର୍ଣମେଣ୍ଟ ଏଣ୍ଡ ପଲିଟିକ୍‌ସ ଇନ୍‌ ଇଣ୍ଡିଆ
* ମ୍ୟାନେଜମେଣ୍ଟ ଅଫ ଅର୍ବାନ ଡେଭେଲପ୍‌ମେଣ୍ଟ ଇନ୍‌ ଇଣ୍ଡିଆ
* ଓଡ଼ିଶାରେ ସହର ବିକାସ ଓ ସ୍ଵାୟତ୍ତ ଶାସନ ସଂସ୍ଥା
* ସହରାଞ୍ଚଳ ବିକାଶ
* କାନାଡ଼ା-ଭାରତ ପରିଭ୍ରମଣ (କିଛି ସ୍ମୃତି କିଛି ଅନୁଭୂତି)

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଜୟଶ୍ରୀ ମିଶ୍ର ତ୍ରିପାଠୀ

**ଜୟଶ୍ରୀ ମିଶ୍ର ତ୍ରିପାଠୀ** ଜଣେ ଭାରତୀୟ କବି, କ୍ଷୁଦ୍ରଗଳ୍ପଲେଖକ ଏବଂ ଶିକ୍ଷାବିତ୍, ଯିଏ କି ଆନ୍ତଃ-ସାଂସ୍କୃତିକ ଅନୁଭୂତି, ନାରୀ ସ୍ୱର ଏବଂ ମାନବିକ ସ୍ଥିରତା ଅନୁସନ୍ଧାନ ପାଇଁ ଜଣାଶୁଣା । ଜଣେ ପୂର୍ବତନ କୂଟନୈତିକ ଜୀବନସାଥୀ ଭାବରେ ତାଙ୍କର ବିଶ୍ୱସ୍ତରୀୟ ଅଭିଜ୍ଞତାକୁ ଆଧାର କରି ସେ ଇଂରାଜୀରେ ଲେଖନ୍ତି । ତ୍ରିପାଠୀଙ୍କ ସାହିତ୍ୟିକ କାର୍ଯ୍ୟ ମଧ୍ୟରୁ ମୁଖ୍ୟ ଥିବା ବିଷୟ ହେଉଛି ସାଂସ୍କୃତିକ ବିଭିନ୍ନତା, ନାରୀମାନଙ୍କ ସଂଘର୍ଷ ଓ ସ୍ୱର, ଏବଂ ଜୀବନରେ ମାନବର ଧୈର୍ଯ୍ୟ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ଓଡ଼ିଶାରେ ଜନ୍ମିତ ତ୍ରିପାଠୀ ୧୯୭୮ ମସିହାରେ ଦିଲ୍ଲୀ ବିଶ୍ୱବିଦ୍ୟାଳୟରୁ ଇଂରାଜୀରେ ଏମଏ କରିଥିଲେ । ପରେ ସେ ନ୍ୟାସନାଲ ଲ ସ୍କୁଲ ଅଫ୍ ଇଣ୍ଡିଆ ୟୁନିଭର୍ସିଟିରୁ ମାନବାଧିକାର ଆଇନରେ ସ୍ନାତକୋତ୍ତର ଡିପ୍ଲୋମା ହାସଲ କରିଥିଲେ । ତାଙ୍କର ପ୍ରାରମ୍ଭିକ କ୍ୟାରିୟରରେ ୧୯୮୦ ଦଶକରେ ପ୍ରିଣ୍ଟ ମିଡିଆରେ କିଛି ସମୟ କାର୍ଯ୍ୟ କରିଥିଲେ ।

## କ୍ୟାରିୟର
ତ୍ରିପାଠୀଙ୍କ ଲେଖନୀ ଜୀବନ ତିନୋଟି ମହାଦେଶରେ ତାଙ୍କର ବ୍ୟାପକ ଭ୍ରମଣରୁ ଉତ୍ପନ୍ନ ହୋଇଥିଲା । ତାଙ୍କ ସ୍ବର୍ଗତ ସ୍ୱାମୀଙ୍କ ସହିତ ଭାରତୀୟ ପ୍ରଶାସନିକ ସେବାରେ କ୍ୟାରିୟର କୂଟନୀତିଜ୍ଞ ଥିଲେ । ସେ ଫ୍ରିଲାନ୍ସ ଲେଖନ ସହିତ ଅନ୍ତର୍ଜାତୀୟ ବ୍ୟାକଲୋରେଟ୍ ପାଇଁ ଇଂରାଜୀ ଭାଷା, ସାହିତ୍ୟର ଶିକ୍ଷକ ଏବଂ ପରୀକ୍ଷକ ଭାବରେ କାର୍ଯ୍ୟ କରିଛନ୍ତି ।

ତାଙ୍କର ପ୍ରକାଶିତ ପୁସ୍ତକଗୁଡ଼ିକ ମଧ୍ୟରେ କ୍ଷୁଦ୍ରଗଳ୍ପ ସଂକଳନ ହ୍ୱାଟ୍ ନୋଟ୍ ୱାର୍ଡସ, ଅନିଶ୍ଚିତ ଟାଇମ୍ସ (କୋଭିଡ୍-୧୯ ମହାମାରୀ ଉପରେ ପ୍ରତିଫଳନ), ଭ୍ରମଣ ଏବଂ ପରୀକ୍ଷଣ, ଉତ୍ତରହୀନ ପ୍ରଶ୍ନର ଦୁଃଖ ଏବଂ ପିଲାମାନଙ୍କ ପାଇଁ ଶବ୍ଦରେ ଦୁଇ ମିନିଟ୍ ଟେଲ୍ସ ଅନ୍ତର୍ଭୁକ୍ତ ।

ପରିଚୟ ପୁନଃ ଆବିଷ୍କାରରେ ତାଙ୍କ କବିତା ସଂକଳନ ପିରୋଏଟ୍ସ ଏହାର ଭାବନାତ୍ମକ ଗଭୀରତା ପାଇଁ ଜଣାଶୁଣା । ୱେଷ୍ଟଲ୍ୟାଣ୍ଡ ବୁକ୍ସ ଦ୍ୱାରା ୨୦୨୫ ମସିହାରେ ତାଙ୍କର ଆଗାମୀ ସଂକଳନ ଅନସଙ୍ଗ ଭଏସ୍ସ: ଦ ଅଦର ସାଇଡ୍ ଅଫ୍ ଡିପ୍ଲୋମେସି ଉନ୍ମୋଚିତ ହୋଇଥିଲା ।

ତ୍ରିପାଠୀ ସାହିତ୍ୟ ଏକାଡେମୀର ଜର୍ଣ୍ଣାଲ ଅଫ୍ ଇଣ୍ଡିଆନ୍ ଲିଟେରେଚରରେ ସମୀକ୍ଷା କରି ହଫିଙ୍ଗଟନ୍ ପୋଷ୍ଟ ଇଣ୍ଡିଆ, ନ୍ୟୁଜ୍ ୧୮ ଇଣ୍ଡିଆ ଏବଂ ଓଡ଼ିଶା ବାଇଟ୍ସରେ ଅବଦାନ ରଖିଛନ୍ତି।

## ବିଷୟବସ୍ତୁ ଏବଂ ସ୍ୱାଗତ
ତ୍ରିପାଠୀଙ୍କ ଲେଖାରେ ପ୍ରାୟତଃ ମହିଳାଙ୍କ ନୀରବ ସ୍ୱର ଏବଂ ତାଙ୍କ ଯାଯାବର ଜୀବନ ଦ୍ୱାରା ପ୍ରଭାବିତ ଆନ୍ତଃ-ସାଂସ୍କୃତିକ କାହାଣୀଉପରେ ଆଲୋକପାତ କରାଯାଇଥାଏ । ଗୋପାଳ ଲାହିରୀଙ୍କ ସମେତ ସମାଲୋଚକମାନେ ଦୁଃଖ ଦୂର କରିବାରେ ତାଙ୍କର ସାହସ ପାଇଁ ତାଙ୍କ କବିତାକୁ ପ୍ରଶଂସା କରିଥିବା ବେଳେ ହିମାଂଶୁ ଏସ୍ ମହାପାତ୍ର ତାଙ୍କୁ ଓଡ଼ିଆ ଇଂରାଜୀ ସାହିତ୍ୟରେ ଏକ ଗୁରୁତ୍ୱପୂର୍ଣ୍ଣ ସ୍ୱର ଭାବରେ ସ୍ୱୀକୃତି ଦେଇଛନ୍ତି ।

## ବ୍ୟକ୍ତିଗତ ଜୀବନ
ତ୍ରିପାଠୀ ତାଙ୍କର ପ୍ରଥମ ଉପନାମ ମିଶ୍ରକୁ ତାଙ୍କ ଲେଖାରେ ପାଞ୍ଚ ଝିଅଙ୍କ ମଧ୍ୟରୁ ସବୁଠାରୁ ବଡ଼ ବୋଲି ଉଲ୍ଲେଖ କରିଛନ୍ତି। ସ୍ୱାମୀଙ୍କ ଅବସର ପରେ ସେ ଦିଲ୍ଲୀରେ ରହୁଛନ୍ତି।

## ଆଧାର
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ସାହିତ୍ୟିକ
ସାମୁଏଲ୍‌ ଜନ୍‌ସନ୍‌

thumb|ସାମୁଏଲ୍‌ ଜନ୍‌ସନ୍‌
**ସାମୁଏଲ୍‌ ଜନ୍‌ସନ୍‌** (୧୮ ସେପ୍ଟେମ୍ବର ୧୭୦୯ – ୧୩ ଡିସେମ୍ବର ୧୭୮୪) ଏକ ଇଂରାଜୀ କବି ଓ ସାହିତ୍ୟ ସମାଲୋଚକ ଥିଲେ। ଅଷ୍ଟାଦଶ ଶତାବ୍ଦୀରେ ଅଲେକ୍‌ଜାଣ୍ଡର ପୋପ ପରେ ଡ଼ଃ ଜନ୍‌ସନ୍‌ ଇଂଲଣ୍ଡର ସାହିତ୍ୟିକ କାର୍ଯ୍ୟକଳାପକୁ ବହୁତ ପ୍ରଭାବିତ କରିଥିଲେ । 

## ସଂକ୍ଷିପ୍ତ ଜୀବନି 
ଜନ୍‌ସନ୍‌ଙ୍କ ଜନ୍ମ ୧୭୦୯ ମସିହାରେ ଲିଚଫିଲ୍ଡ ନାମକ ସ୍ଥାନରେ ଏକ ସାମାନ୍ୟ ପୁସ୍ତକ ବିକ୍ରେତାଙ୍କ ଘରେ ହୋଇଥିଲା । ଜୀବନର ଆରମ୍ଭିକ ଅବସ୍ଥାରୁ ସେ ଦାରିଦ୍ର୍ୟ ପରିସ୍ଥିତି ସହିତ ସଂଘର୍ଷ କରିଥିଲେ । ଲିଚଫିଲ୍ଡର ଗ୍ରାମାର୍ ସ୍କୁଲରେ ପ୍ରାରମ୍ଭିକ ଶିକ୍ଷା ଗ୍ରହଣ କରି ସେ ପରେ ଆକ୍ସଫୋର୍ଡର ପେମ୍ବ୍ରୋକ କଲେଜରେ ଭର୍ତ୍ତି ହେଲେ । କିନ୍ତୁ ସେଠି ସେ କେବଳ ୧୪ ମାସ ରହିପାରିଲେ ଓ ଡିଗ୍ରୀ ନ ନେଇ କଲେଜ୍ ଛାଡ଼ିବାକୁ ବାଧ୍ୟ ହେଲେ । ୧୭୩୧ ମସିହାରେ ତାଙ୍କ ବାପାଙ୍କ ଦେହାନ୍ତ ହେଲା ଓ ପରିବାରର ଆର୍ଥିକ ଅଧିକ ଗୁରୁତର ହେଲା । ୧୭୩୫ ମସିହାରେ ସେ ଏକ ବିଧବା ନାରୀ ଶ୍ରୀମତୀ ଏଲିଜାବେଥ ପୋର୍ଟର ସହ ବିବାହ କଲେ । ସେହି ସମୟରେ ସେ ଲିଚଫିଲ୍ଡ ନିକଟେ ଏକ ବେସରକାରି ବିଦ୍ୟାଳୟ ଆରମ୍ଭ କଲେ, କିନ୍ତୁ ଏହା ଚାଲି ପାରିଲା ନାହିଁ । ଶେଷରେ ୧୭୩୭ ମସିହାରେ ସେ ଲଣ୍ଡନକୁ ଯିବାକୁ ବାଧ୍ୟ ହେଲେ ଓ ସାହିତ୍ୟକୁ ଜୀବିକାର ଉପାୟ ଭାବରେ ଅନୁସରଣ କଲେ ।

## ସାହିତ୍ୟକୃତି 
ଜନ୍‌ସନ୍‌ଙ୍କ ପ୍ରଥମ କୃତି, ଯାହା ଲୋକମାନଙ୍କ ଧ୍ୟାନ ତାଙ୍କପ୍ରତି ଆକୃଷ୍ଟ କଲା, ସେହି ଥିଲା 'ଲଣ୍ଡନ' ଶୀର୍ଷକ କବିତା । ପୋପ୍ ମଧ୍ୟ ଏହାର ପ୍ରଶଂସା କରିଥିଲେ । ୧୭୪୪ ମସିହାରେ ସେ ତାଙ୍କ ମିତ୍ର ରିଚାର୍ଡ ସାଭେଜଙ୍କ ଜୀବନୀ ଲେଖିଥିଲେ। କିଛି ପ୍ରକାଶକଙ୍କ ସୁପାରିଶରେ ସେ ଇଂରାଜୀ ଭାଷାର ଶବ୍ଦକୋଷ ତିଆରି କରିବା ଉଦ୍ୟମ ଆରମ୍ଭ କଲେ। ପ୍ରକାଶନ ନିମନ୍ତେ ସାହାଯ୍ୟ ମିଳିବ ବୋଲି ଆଶାରେ ସେ ଶବ୍ଦକୋଷର ଯୋଜନା ଲାର୍ଡ ଚେଷ୍ଟରଫିଲ୍ଡଙ୍କ ପାଖକୁ ପଠାଇଥିଲେ, କିନ୍ତୁ ଯେପରି ପ୍ରୋତ୍ସାହନ ଆଶା କରାଯାଇଥିଲା, ତାହା ମିଳିଲା ନାହିଁ । ସାତ ବର୍ଷର କଠିନ ପରିଶ୍ରମ ପରେ ଯେତେବେଳେ ଶବ୍ଦକୋଷ ପ୍ରକାଶିତ ହେଲା, ଲାର୍ଡ ଚେଷ୍ଟରଫିଲ୍ଡ ଏହା ସଂପର୍କରେ 'World ନାମକ ପତ୍ରିକାରେ ଦୁଇଟି ପ୍ରଶଂସାତ୍ମକ ପତ୍ର ଲେଖିଥିଲେ । 

୧୭୪୯ ମସିହାରେ ତାଙ୍କର କବିତା 'ୱାନିଟି ଅଫ୍ ହ୍ୟୁମାନ୍ ୱିଶେସ୍' ପ୍ରକାଶିତ ହେଲା । ଏହି କୃତିରେ ମନୁଷ୍ୟର ବିଭିନ୍ନ ମହତ୍ଵାକାଂକ୍ଷା ଏବଂ ସେଗୁଡ଼ିକ ଯେ ଅନର୍ଥର କାରଣ ତାହା ଉଦାହରଣ ସହିତ ବ୍ୟାଖ୍ୟା କରାଯାଇଛି । ଉଦାହରଣ ସ୍ଵରୂପ, ପ୍ରସିଦ୍ଧ ବୈଜ୍ଞାନିକ ଗ୍ୟାଲିଲିଓକୁ ତାଙ୍କ ଜ୍ଞାନ ପାଇଁ ବେଶି ମୂଲ୍ୟ ଦେବାକୁ ପଡ଼ିଥିଲା ।

ତାଙ୍କର ଏକ ନାଟକ 'ଆଇରିନ୍' ମଧ୍ୟ ପ୍ରକାଶିତ ହେଲା। ସେ ସମୟର ଖ୍ୟାତନାମା ଅଭିନେତା ଡେଭିଡ୍ ଗ୍ୟାରିକ ଏହାକୁ ରଙ୍ଗମଞ୍ଚରେ ପ୍ରସ୍ତୁତ କଲେ ଓ ଲେଖକଙ୍କୁ ଏହା ପାଇଁ ୩୦୦ ପାଉଣ୍ଡ ମିଳିଲା । କିନ୍ତୁ ନାଟକୀୟ ଦୃଷ୍ଟିରୁ ଏହି କୃତି ଅସଫଳ ଥିଲା । 

୧୭୫୯ ମସିହାରେ 'ରାସେଲାଜ୍' ନାମକ ଶିକ୍ଷାପଦ ଉପନ୍ୟାସ ପ୍ରକାଶିତ ହେଲା, ଯାହା ସେ ଗୋଟିଏ ସପ୍ତାହ ମଧ୍ୟରେ ଲେଖିଥିଲେ, ତାଙ୍କ ମାଆଙ୍କ ଅନ୍ତିମ ସଂସ୍କାର ବ୍ୟୟ ଓ ଋଣ ପରିଶୋଧ କରିବା ପାଇଁ । ଜନ୍‌ସନ୍‌ 'ରାମ୍ବଲର୍' ଓ 'ଆଇଡଲର୍' ନାମକ ଦୁଇଟି ପତ୍ରିକା ମଧ୍ୟ ପ୍ରକାଶ କଲେ, ଯେଉଁଥିରେ ତାଙ୍କର ନିବନ୍ଧ ପ୍ରକାଶିତ ହେବାକୁ ଲାଗିଲା ।

ସାହିତ୍ୟ ସମାଲୋଚନାର କ୍ଷେତ୍ରରେ ମଧ୍ୟ ସେ ଗୁରୁତ୍ୱପୂର୍ଣ୍ଣ କାମ କଲେ । ଶେକ୍ସପିୟର୍ ଉପରେ ଉଚ୍ଚକୋଟୀର ନିବନ୍ଧ ଲେଖିବା ସହିତ ସେ 'ଲାଇଭ୍ସ ଅଫ୍ ଦ ରୋମାଣ୍ଟିକ ପୋଏଟ୍ସ' ନାମକ ଗ୍ରନ୍ଥ ଲେଖିଥିଲେ, ଯାହା ଇଂରାଜୀ କବିମାନଙ୍କ ବିଷୟରେ ତଥ୍ୟପୂର୍ଣ୍ଣ ବ୍ୟାଖ୍ୟା ଦିଏ ।

୧୭୬୨ ମସିହାରେ ସେ ପ୍ରତିବର୍ଷ ୧୦୦ ପାଉଣ୍ଡର ପେନ୍‌ସନ୍ ପାଇବାକୁ ଆରମ୍ଭ କଲେ, ଯାହାଦ୍ଵାରା ତାଙ୍କ ଆର୍ଥିକ ସମସ୍ୟାର ସମାଧାନ ହେଲା । ପେନ୍‌ସନ୍ ପାଇବା ସହିତ ସେ ତାଙ୍କ ସାହିତ୍ୟିକ କାର୍ଯ୍ୟକଳାପ ଧିମେଇଗଲା । ଜେମ୍ସ ବସ୍ୱେଲ୍ ତାଙ୍କ ଦୈନନ୍ଦିନ ଜୀବନ ଉପରେ ଆଧାର କରି ତାଙ୍କ ଏକ ବୃହତ୍ ଜୀବନୀ ଲେଖିଥିଲେ, ଯାହା ଇଂରାଜୀ ସାହିତ୍ୟର ଅମୂଲ୍ୟ ସଂପଦ ଅଟୁଟ ରହିଛି ।

୧୭୮୪ ମସିହାରେ ତାଙ୍କର ଦେହାନ୍ତ ହେଲା।

## ଆଧାର 
ଶ୍ରେଣୀ:ଜନ୍ମ ୧୭୦୯
ଶ୍ରେଣୀ:ସାହିତ୍ୟ
ଶ୍ରେଣୀ:୧୭୮୪ ମୃତ୍ୟୁ
ଅଶ୍ୱିନୀ ସୁତାର

**ଅଶ୍ୱିନୀ ସୁତାର** ଜଣେ ଓଡ଼ିଆ-ଭାଷୀ କବି । ସେ *ତମେ ଥିଲେ ସବୁ ଅଛି* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।

## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ମନୋହର ମେହେର

**ମନୋହର ମେହେର** ଜଣେ ଭାରତୀୟ ଓଡ଼ିଆ ଭାଷାର କବି ଥିଲେ ।  ଓଡ଼ିଆ ସାହିତ୍ୟ କ୍ଷେତ୍ରରେ ସେ ପଶ୍ଚିମ ଓଡ଼ିଶାର ଗଣ-କବି ବା ପଲ୍ଲୀ-କବି ଭାବରେ ପରିଚିତ । ୧୮୮୫ ଖ୍ରୀଷ୍ଟାବ୍ଦ ଶ୍ରୀରାମ-ନବମୀର ପବିତ୍ର ଦିନରେ ଜନ୍ମଗ୍ରହଣ କରିଥିବା କବି ମନୋହର ୧୯୬୯ ମସିହା ଡିସେମ୍ବର ୪ ତାରିଖରେ ମୃତ୍ୟୁବରଣ କରିଥିଲେ । ସେ ଭାରତୀୟ ଐତିହ୍ୟ, ଦେଶପ୍ରେମ, ସମାଜ ସଂସ୍କାର, ଓଡ଼ିଆ ସଂସ୍କୃତି ଏବଂ ଅନ୍ୟାନ୍ୟ ସମାନ ବିଷୟ ସହିତ ଜଡ଼ିତ ଅନେକ କବିତା ଲେଖିଛନ୍ତି । ମନୋହର ଗ୍ରନ୍ଥାବଳୀ ନାମରେ ତାଙ୍କର ସମ୍ପୂର୍ଣ୍ଣ କୃତି ଏପର୍ଯ୍ୟନ୍ତ ପ୍ରକାଶିତ ହୋଇନାହିଁ ।

ମନୋହର ମେହେରଙ୍କ ସାହିତ୍ୟକୃତି ଓ ଜୀବନ ଉପରେ କେତେକ ବିଶିଷ୍ଟ ଲେଖକ ଓ ଗବେଷକ ପ୍ରବନ୍ଧ ଲେଖିଛନ୍ତି:

* ମହେନ୍ଦ୍ର କୁମାର ମିଶ୍ରଙ୍କ ଲିଖିତ ଓ ଖରିଆର ସାହିତ୍ୟ ସମିତି, ଖରିଆର, ଜିଲ୍ଲା-ନୂଆପଡ଼ା, ଓଡ଼ିଶା, ୧୯୯୬ ମସିହାରେ ପ୍ରକାଶିତ "ସୀମନ୍ତରା ଦିପଶିଖା କବି ମନୋହର ମେହେର" ।
* କବି ମନୋହର ମେହେରଙ୍କ ଦ୍ୱାରା ଲିଖିତ "ମନୋହର ପଦ୍ୟାବଳୀ" ଏବଂ ଏହାକୁ ସମ୍ପାଦନା କରିଥିଲେ ହରେକୃଷ୍ଣ ମେହେର, ୧୯୮୫ ।

କବିଙ୍କ ଅନେକ ପୁସ୍ତକ ବିଭିନ୍ନ ପ୍ରକାଶକଙ୍କ ଦ୍ୱାରା ପ୍ରକାଶିତ ହୋଇଛି: ଅରୁଣୋଦୟ ପ୍ରେସ୍, କଟକ; ଦଶରଥୀ ପୁସ୍ତକାଳୟ, କଟକ; ବାଣୀ ଭଣ୍ଡାର, ବ୍ରହ୍ମପୁର; ନାରାୟଣ ଭରସା ମେହେର, ସିନାପାଲି, ନୂଆପଡ଼ା; ଦୁର୍ଗା ପ୍ରେସ୍, କଟକ; ମହାଲକ୍ଷ୍ମୀ ଭଣ୍ଡାର, କଟକ; ସ୍ୱରାଜ୍ୟ ପ୍ରେସ୍, ବ୍ରହ୍ମପୁର; ଓଡ଼ିଶା ଜଗନ୍ନାଥ କମ୍ପାନି, କଟକ; ଧର୍ମ ଗ୍ରନ୍ଥ ଷ୍ଟୋର, କଟକ; ଲକ୍ଷ୍ମୀ ପୁସ୍ତକାଳୟ, କଟକ; ଚଣ୍ଡୀ ପୁସ୍ତକାଳୟ, କଟକ; ଅଖିଳା ପ୍ରେସ୍, ଭବାନୀପାଟଣା; ସନ୍ୟାସୀ ପୁସ୍ତକାଳୟ, ବ୍ରହ୍ମପୁର ।

## ଆଧାର
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୮୮୫ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଓଡ଼ିଆ ସାହିତ୍ୟ
ରମାକାନ୍ତ ନାୟକ

**ରମାକାନ୍ତ ନାୟକ** ଜଣେ ଓଡ଼ିଆ-ଭାଷୀ ନାଟ୍ୟକାର । ସେ *ଏବେବି ଧରମା ବଞ୍ଚିଛି* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
* ପଲ୍ଲୀକବି ସାହିତ୍ୟ ସମ୍ମାନ ୨୦୨୪
* ମାଟିର ବାସ୍ନା ସାହିତ୍ୟ ସଂସଦ, ଭଦ୍ରକ ତରଫରୁ ଆଦର୍ଶ ଗୁରୁ ସମ୍ନାନ ୨୦୨୪
* ସଂସାର ସାଗର ସମ୍ମାନ

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ: ଭଦ୍ରକ ଜିଲ୍ଲାର ଲୋକ
ଶ୍ରେଣୀ: ୧୯୬୬ ଜନ୍ମ
ନଟବର ଖୁଣ୍ଟିଆ

**ନଟବର ଖୁଣ୍ଟିଆ**(୨୩ ଜାନୁଆରୀ ୧୯୪୫) ଜଣେ ଓଡ଼ିଆ-ଭାଷୀ ଲେଖକ । ସେ *ମୋ ପିଲାଦିନର ଆମ ଗାଁ* ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ । 
## ରଚନାବଳୀ 
* *ମୋ ପିଲାଦିନର ଆମ ଗାଁ*
* *କୁନମୁନର ବ୍ୟାଙ୍କ ଦେଖା*
* *ଗାନ୍ଧିଜୀଙ୍କ ଅର୍ଥନୈତିକ ବିଚାର*
* *ଚାଷ ଓ ଦେଶ*
* *ଚାଷ ଚାଷୀ ଓ ଓଡ଼ିଶା*
* *ବ୍ୟାଙ୍କ୍ ଜାତୀୟକରଣ ଓ ଓଡ଼ିଶା*
* *ନୋବେଲ ବିଜୟୀ ଅମର୍ତ୍ତ୍ୟ ସେନ୍*
* *ଆସାମରୁ ଲେଖୁଛି*
* *ବୁଲା ନିଶାରେ ବିଜୁ*
* *A Handbook for Promotion Test in Banks*
* *କୃଷିଚିନ୍ତକ ଜାନକୀବଲ୍ଲଭ*
* *ଦୁଇଟି ଆତ୍ମକାହାଣୀ*
* *ବିଜୁ ଅଜା*
* *କୃଷି ମହା ବିଦ୍ୟାଳୟ : ଜଣେ ଛାତ୍ରର ସ୍ମୃତି*
* *ବିଂଶ ଶତାବ୍ଦୀର ବିଂଶ ଓଡ଼ିଆ (ସମ୍ପାଦନା)*
* *ହେମ ପତ୍ର (ସମ୍ପାଦନା)*
## ସମ୍ମାନ ଓ ପୁରସ୍କାର 
* ରାଜଧାନୀ ପୁସ୍ତକମେଳା ପୁରସ୍କାର, ୨୦୨୪
* ଜାନକୀବଲ୍ଲଭ ସାହିତ୍ୟ ସମ୍ମାନ ୨୦୨୫
* ଉତ୍କଳ ସାହିତ୍ୟ ସମାଜ ପକ୍ଷରୁ ଭ୍ରମଣ କାହାଣୀ ପାଇଁ ସମ୍ମାନୀତ
* ଓଡ଼ିଶା ମିଡ଼ିଆ ଆୱାର୍ଡ଼ ଦ୍ୱାରା Columnist of the Year
## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ: ୧୯୪୫ ଜନ୍ମ
ଶ୍ରେଣୀ: କେନ୍ଦ୍ରାପଡ଼ା ଜିଲ୍ଲାର ଲୋକ
ସଙ୍ଗୀତ ନାରାୟଣ

**ସଙ୍ଗୀତ ନାରାୟଣ** ହେଉଛି ୧୭ଶତାବ୍ଦୀର ଏକ ସଙ୍ଗୀତ ବିଷୟକ ଗ୍ରନ୍ଥ, ଯାହା ଓଡ଼ିଶୀ ସଙ୍ଗୀତ (ଭାରତର ଏକ ପାରମ୍ପରିକ ଶାସ୍ତ୍ରୀୟ ସଙ୍ଗୀତ ଶୈଳୀ) ପ୍ରଥା ସହ ସଂପୃକ୍ତ। ଏହା ସଙ୍ଗୀତ ଶିଳ୍ପୀ କବିରତ୍ନ ପୁରୁଷୋତ୍ତମ ମିଶ୍ରଙ୍କ ଦ୍ୱାରା ରଚିତ ଓ ପାରଳାଖେମୁଣ୍ଡିର ଗଜପତି ସର୍ବଜ୍ଞ ଜଗନ୍ନାଥ ନାରାୟଣ ଦେବଙ୍କ ନାମରେ ଅର୍ପିତ। ଏହା ଓଡ଼ିଶାରୁ ମିଳିଥିବା ସବୁଠାରୁ ଗୁରୁତ୍ୱପୂର୍ଣ୍ଣ ସଙ୍ଗୀତ ଗ୍ରନ୍ଥଗୁଡ଼ିକ ମଧ୍ୟରୁ ଗୋଟିଏ ଓ ଓଡ଼ିଶୀ ସଙ୍ଗୀତରେ ଏ ପର୍ଯ୍ୟନ୍ତ ମୂଳ ଗ୍ରନ୍ଥ ଭାବେ ପାଳନ କରାଯାଉଛି। ଏହି ଗ୍ରନ୍ଥ ପ୍ରଥମେ ୧୯୬୬ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ଦ୍ୱାରା ପ୍ରକାଶିତ ହୋଇଥିଲା,  ଏବଂ ୨୦୦୯ ମସିହାରେ ଇନ୍ଦିରା ଗାନ୍ଧୀ ଜାତୀୟ କଳା କେନ୍ଦ୍ର ଦ୍ୱାରା ଏହାର ଏକ ଗଭୀର ସମୀକ୍ଷା ଆଧାରିତ ସଂସ୍କରଣ ପ୍ରକାଶିତ ହୋଇଥିଲା। ଏହି ଗ୍ରନ୍ଥର ପାଣିପଥିଗୁଡ଼ିକ ଭାରତର ବିଭିନ୍ନ ସ୍ଥାନରେ ମିଳିଥିବାରୁ, ଏହାର ଜାତୀୟ ସ୍ତରରେ ପ୍ରସାର ସୂଚିତ ହୋଇଥିଲା । ୧୯୮୭ ମସିହାରେ ଜୋନାଥନ କ୍ୟାଟ୍ଜ ତାଙ୍କ D. Phil. ଥେସିସରେ ସଙ୍ଗୀତ ନାରାୟଣ ଗ୍ରନ୍ଥର ସଙ୍ଗୀତ ବିଜ୍ଞାନ ଭାଗଗୁଡ଼ିକୁ ବିସ୍ତୃତ ଭାବରେ ବିଶ୍ଳେଷଣ କରିଥିଲେ।

## ଲେଖକ
ପୁରୁଷୋତ୍ତମ ମିଶ୍ର ସଙ୍ଗୀତ ଓ ସାହିତ୍ୟ ଜଗତର ଏକ ପ୍ରସିଦ୍ଧ ପରିବାରରୁ ଆସିଥିଲେ। ସେ ଅନ୍ୟ ଏକ ସଙ୍ଗୀତ ଗ୍ରନ୍ଥ ତାଳସଂଗ୍ରହ ରଚନା କରିଥିଲେ, କିନ୍ତୁ ଏହି ଗ୍ରନ୍ଥ ବର୍ତ୍ତମାନ ଉପଲବ୍ଧ ନାହିଁ। ସଙ୍ଗୀତ ନାରାୟଣଙ୍କ ଗ୍ରନ୍ଥରେ ଅନେକ ପୁରାତନ ସଙ୍ଗୀତ ଗ୍ରନ୍ଥ ଉଲ୍ଲେଖ ହୋଇଛି, ଯେପରିକି – ବିଷ୍ଣୁ ପୁରାଣ, ନାରଦ ସଂହିତା, ଶିବ ସଂହିତା, ପର୍ଶୁରାମ ସଂହିତା, ବୃହଦ୍ଦେଶୀ, କୋହଳିୟମ୍, ସଙ୍ଗୀତ ରତ୍ନାକର, ପଞ୍ଚମାସାର ସଂହିତା, ସଙ୍ଗୀତ ରତ୍ନମାଳା, ସଙ୍ଗୀତ ଦାମୋଦର, ସଙ୍ଗୀତ କୌମୁଦୀ, ଗୀତ ପ୍ରକାଶ ଓ ଅନ୍ୟାନ୍ୟ। ଡ଼ା. ମମତା ମିଶ୍ର ଙ୍କ ବିଭିନ୍ନ ଗ୍ରନ୍ଥ ସହ ତୁଳନାତ୍ମକ ଅଧ୍ୟୟନ ଅନୁସାରେ, ଏହି କୃତି ୧୬୪୬-୫୦ ଖ୍ରୀଷ୍ଟାବ୍ଦର ମଧ୍ୟରେ ରଚିତ ବୋଲି ଜଣାଯାଏ। ନାରାୟଣ ମିଶ୍ରଙ୍କ ସଙ୍ଗୀତ ସାରଣୀ ନାମକ ଗ୍ରନ୍ଥ ସହିତ ଏହି ତୁଳନା କରାଯାଇଛି, ଯେଉଁଠି ନାରାୟଣ ପୁରୁଷୋତ୍ତମ ମିଶ୍ରଙ୍କ ପୁତ୍ର ଥିଲେ। ପ୍ରଫେସର ମନ୍ଦାକ୍ରାନ୍ତା ବୋସ୍ ମଧ୍ୟ ଏହି କୃତିକୁ ୧୭ଶ. ଶତାବ୍ଦୀର ବୋଲି ମାନ୍ୟ କରିଛନ୍ତି।

ଏହି କୃତିର ପ୍ରତିଷ୍ଠାତା ଗଜପତି ଜଗନ୍ନାଥ ନାରାୟଣ ଦେବ ପ୍ରାଚୀନ ଓଡ଼ିଶାର ସବୁଠୁ ବଡ଼ ଓ ସଶକ୍ତ ରାଜ୍ୟଗୁଡ଼ିକ ମଧ୍ୟରୁ ଗୋଟିଏ ଥିବା ପାରଳାଖେମୁଣ୍ଡିର ପୂର୍ବତନ ଶାସକ ଥିଲେ। ରାଜା ସ୍ୱୟଂକୁ ଲୋକୋନ୍ତର ଅର୍ପଣ କରି କବିରତ୍ନ ପୁରୁଷୋତ୍ତମ ମିଶ୍ରଙ୍କ ଶିଷ୍ୟ ବୋଲି ଉଲ୍ଲେଖ କରିଛନ୍ତି ଓ ନିଜ ଗୁରୁଙ୍କ ପ୍ରତି ଏକ ସୁନ୍ଦର ଶ୍ରଦ୍ଧାଞ୍ଜଳି ଜଣାଇଛନ୍ତି।

## ବିଷୟବସ୍ତୁ
ଏହି ଗ୍ରନ୍ଥରେ ସଙ୍ଗୀତର ତିନିଟି ପାରମ୍ପରିକ ଅଙ୍ଗ — ଗୀତ, ବାଦ୍ୟ ଓ ନୃତ୍ୟ — ବିଷୟରେ ବିସ୍ତୃତ ଭାବରେ ଚର୍ଚ୍ଚା କରାଯାଇଛି। ଦିଆଯାଇଥିବା ଉଦାହରଣ ସଙ୍ଗୀତଗୁଡ଼ିକ ବେଶିଭାଗ ଗଜପତି ନାରାୟଣ ଦେବଙ୍କ ପ୍ରତି ଉତ୍ସର୍ଗିତ। ଅନ୍ୟାନ୍ୟ ପରମ୍ପରାଗତ ଓଡ଼ିଆ ଲେଖକମାନଙ୍କ ପରି, ମିଶ୍ର ମଧ୍ୟ ନିଜ ଗ୍ରନ୍ଥର ଆରମ୍ଭ ଶ୍ରୀଜଗନ୍ନାଥଙ୍କ ନାମ ନିର୍ଦ୍ଦେଶରେ କରିଛନ୍ତି, ଯେଉଁଠି ଶ୍ରୀଜଗନ୍ନାଥଙ୍କୁ ଓଡ଼ିଶାର ପୂଜ୍ୟ ଦେବତା ଭାବେ ବିବେଚନା କରାଯାଇଛି।

ସଙ୍ଗୀତ ନାରାୟଣ ଗ୍ରନ୍ଥରେ ଉଲ୍ଲେଖିତ ରାଗଗୁଡ଼ିକ ହେଲେ —
*ଶ୍ରୀ, ନଟ୍ଟ, କର୍ଣ୍ଣାଟ, ରେବଗୁପ୍ତ, ବସନ୍ତ, ଭୈରବ, ବଙ୍ଗାଳା, ସୋମ, ଆମ୍ରପଞ୍ଚମ, କାମୋଦ, ମେଘ, ଦ୍ରାବିଡ଼ଗୌଡ଼, ତୁରସ୍କ ଗୌଡ଼, ବରାଡ଼ୀ, ଦ୍ରାବିଡ଼ ବରାଡ଼ୀ, ଦେଶୀ ବରାଡ଼ୀ, ଶୁଦ୍ଧ ବରାଡ଼ୀ, ଗୁଜ୍ଜରୀ, ସୌରାଷ୍ଟ୍ର ଗୁଜ୍ଜରୀ, ଦକ୍ଷିଣ ଗୁଜ୍ଜରୀ, ଟୋଡି, ମାଳବଶ୍ରୀ, ସୈନ୍ଧବୀ, ଦେବକିରୀ, ରାମକିରୀ, ପ୍ରଥମ ମଞ୍ଜରୀ, ନଟ୍ଟା, ବେଳାବଳୀ, ଗୌଡ଼ୀ, ଗୌଡ଼, ନାଟ, ଘଣ୍ଟାରବ, ନଟ ନାରାୟଣ, ଭୂପତି, ଶଙ୍କରାଭରଣ, ମଧ୍ୟମାଦି, ମଲ୍ଲାର, ଦେଶପାଳା, ମାଳବ, ଅନ୍ଦୋଳିତ (ହିନ୍ଦୋଳ), ନାଗଧ୍ୱନି, ଗୁଣ୍ଡକିରୀ, ଖମ୍ଭାବତୀ, ମେଘରଞ୍ଜି, ମଞ୍ଜୁ କଲ୍ୟାଣିକା, ଛାୟାଟୋଡି, ପ୍ରତାପବେଳାବଳୀ, ପୌରବୀ, ନଟ୍ଟମଲ୍ଲାରିକା, ବଲ୍ଲଭୀ, ଗୌରୀ, ସାରଙ୍ଗା, ଆସାବରୀ ଓ ମୁଖାବରୀ।*

ଏହି ରାଗ ଗୁଡ଼ିକ ଅଧିକାଂଶ ଓଡିଶୀ ସଙ୍ଗୀତର ବର୍ତ୍ତମାନ ରେପର୍ଟୋରୀରେ ପ୍ରଚଳିତ ହୋଇଛି।

## ଆଧାର
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଶୀ ସଙ୍ଗୀତ
ଶ୍ରେଣୀ:ଓଡ଼ିଆ ଗ୍ରନ୍ଥ
ଅଭୟ ଦ୍ୱିବେଦୀ

**ଅଭୟ ଦ୍ୱିବେଦୀ** ଜଣେ ଓଡ଼ିଆ-ଭାଷୀ ଲେଖକ । ସେ *ଛାଇ ସମୟ* ପାଇଁ ୨୦୧୭ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।

## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ସ୍ତମ୍ଭକାର
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ମଣିରାମ ଜେନା

**ମଣିରାମ ଜେନା** ଜଣେ ଓଡ଼ିଆ-ଭାଷୀ ନାଟ୍ୟକାର, ଗାଳ୍ପିକ ଓ ଶିଶୁ ସାହିତ୍ୟିକ । ସେ *ପରମ୍ପରା* ପାଇଁ ୨୦୧୭ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
* କଥା ନବପ୍ରତିଭା ପୁରସ୍କାର ୧୯୯୭
* କଥା କଳିକା ଯୁବ ପୁରସ୍କାର
## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଆରତିବାଳା ପୃଷ୍ଟି

**ଆରତିବାଳା ପୃଷ୍ଟି** ଜଣେ ଓଡ଼ିଆ-ଭାଷୀ ଲେଖିକା । ସେ *ଭ୍ରମଣର ଅଭୁଲା ସ୍ମୃତି* ପାଇଁ ୨୦୧୭ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
* ଚିନ୍ତା ଓ ଚେତନା ସମ୍ମାନ
## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ନିରୁପମା କର

**ନିରୁପମା କର** ଜଣେ ଓଡ଼ିଆ-ଭାଷୀ କବି, ଗାଳ୍ପିକା ଓ ଶିଶୁ ସାହିତ୍ୟିକା । ସେ *ବଣ ରାଇଜର କଥା* ପାଇଁ ୨୦୧୭ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
### ଗଳ୍ପ
* *ବରଗଛର ଛାଇ*
### ଶିଶୁ ସାହିତ୍ୟ
* *ବଣ ରାଇଜର କଥା* (ଉପନ୍ୟାସ)
* *ଚୁନି ଚୁନି ତାରାଫୁଲ (କବିତା)*
## ସମ୍ମାନ ଓ ପୁରସ୍କାର 
* ରାଜଧାନୀ ପୁସ୍ତକମେଳା ପୁରସ୍କାର, ୨୦୧୭
* ଓଡ଼ିଶା ଲେଖିକା ସଂସଦ ପକ୍ଷରୁ କୁନ୍ତଳା କୁମାରୀ ସମ୍ମାନ
* ଗୋଦାବରୀଶ ସାହିତ୍ୟ ସଂସଦ କବିତା ସମ୍ମାନ
* ଶ୍ୱେତସଂକେତ କବିତା ସମ୍ମାନ
* ଚିରସମର୍ଥା ଗୀତିକବିତା ସମ୍ମାନ
* ଆରପାଖ ସାହିତ୍ୟ ସମ୍ମାନ
* ବିଭବନା କବିତା ସମ୍ମାନ
## ଆଧାର 
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ସୁଜିତା

**ସୁଜିତା** (ଜନ୍ମ: ୧୨ ଜୁଲାଇ ୧୯୮୩ ସେ ତାମିଲ, ତେଲୁଗୁ, କନ୍ନଡ଼ ଓ ମାଲାୟଲମ କଥାଚିତ୍ରରେ କାମ କରିଛନ୍ତି ।

## ବ୍ୟକ୍ତିଗତ ଜୀବନ 
୧୯୮୩ ମସିହାର ଜୁଲାଇ ୧୨ ତାରିଖରେ ସେ ତାମିଲନାଡ଼ୁର ନୁଙ୍ଗାମବାକ୍କମ୍‌ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଟି.ଏସ୍. ମଣି ଓ ମାଆଙ୍କ ନାମ ରାଧା । ତାଙ୍କ ପରିବାର କେରଳର ତିରୁଅନନ୍ତପୁରମ୍‌ର ମୂଳ ବାସିନ୍ଦା । ସୂର୍ଯ୍ୟ କିରଣ ତାଙ୍କ ଭାଇ ଅଟନ୍ତି ଏବଂ ତାଙ୍କ ଭଉଣୀଙ୍କ ନାମ ସୁନିତା ।

## ଅଭିନୟ ଜୀବନ 
ଅଳ୍ପ ବୟସରୁ, ସେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । କେ.ଆର୍. ବିଜୟାଙ୍କ ନାତୁଣୀ ଭାବରେ ସେ *ଆବ୍ବାସ* କଥାଚିତ୍ରରେ ପ୍ରଥମେ ଅଭିନୟ କରିଥିଲେ ।

## ପୁରସ୍କାର 
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଶିଶୁ କଳାକାର
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତାମିଲ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମାଲାୟଲମ ଦୂରଦର୍ଶନ ଅଭିନେତ୍ରୀ
ବ୍ରାତ୍ୟସ୍ତୋମ

ବୈଦିକ ଧର୍ମରେ ଅଣ-ବୈଦିକ (ବ୍ରାତ୍ୟ)ଙ୍କୁ ସମ୍ମାନର ସହିତ ସମ୍ମିଶ୍ରଣ କରିବା ପାଇଁ **ଭ୍ରାତ୍ୟୋସ୍ତମ ଉତ୍ସବ** କରାଯାଇଥିଲା। ଏହାର ବର୍ଣ୍ଣନା ସାମବେଦର ବ୍ରାହ୍ମଣ ମାନଙ୍କରେ ମିଳେ। ଏହି 'ବ୍ରତ୍ୟ' ଚାରି ପ୍ରକାରର ଥିଲେ-

* (୧) ଆଚାରଭ୍ରଷ୍ଟ ଆଚରଣ,
* (୨) ଯେଉଁମାନେ ଘୃଣ୍ୟ କାର୍ଯ୍ୟ କରନ୍ତି
* (3) ଜାତିରୁ ବହିଷ୍କୃତ, ଏବଂ
* (୪) ଯେଉଁମାନଙ୍କର ପ୍ରଜନନ ଶକ୍ତି ନଷ୍ଟ ହୋଇଯାଇଛି।

ଅଥର୍ବବେଦର ୧୫ତମ କାଣ୍ଡ ଅଧ୍ୟୟନ ଅନୁସାରେ, ବ୍ରାତ୍ୟ ଶବ୍ଦଟି ଆଧ୍ୟାତ୍ମିକ ଶକ୍ତି ପାଇଁ ବ୍ୟବହୃତ ହୋଇଛି ଯାହା ପୁରୁଷ ରୂପରେ ପ୍ରକାଶ ପାଇଥିଲା ଏବଂ ଏହାକୁ ମହାଦେବ କୁହାଯାଉଥିଲା।

ଏହି ସୂକ୍ତରେ ନିରାକାର ବ୍ରହ୍ମାଙ୍କ ନିରାକାରରୁ ସାକାର ମହାଦେବକୁ ପରିବର୍ତ୍ତନ ବର୍ଣ୍ଣନା କରାଯାଇଛି।

ବ୍ରାତ୍ୟର ଅର୍ଥ ଯାହାର ପବିତ୍ର ସୂତା ସମାରୋହ (ଉପନୟନ) ହୋଇନାହିଁ । ବିଶେଷ କରି ଏଭଳି ବ୍ୟକ୍ତିଙ୍କୁ ଅବହେଳିତ ଓ ଅଣ-ଆର୍ଯ୍ୟ ବୋଲି ବିବେଚନା କରାଯାଏ ଏବଂ ବୈଦିକ ରୀତିନୀତି ଇତ୍ୟାଦି କରିବାର ଅଧିକାର ତାଙ୍କର ନାହିଁ । ଶାସ୍ତ୍ରରେ ଏଭଳି ବ୍ୟକ୍ତିଙ୍କପାଇଁ ପ୍ରାୟଶ୍ଚିତ ବିଧି ଦିଆଯାଇଛି। ପ୍ରାଚୀନ ବୈଦିକ କାଳରେ 'ବ୍ରତ' ଶବ୍ଦକୁ ପରମାତ୍ମାଙ୍କ ସମକକ୍ଷ ଭାବରେ ବିବେଚନା କରାଯାଉଥିଲା॥ ଅଥର୍ବ ବେଦରେ 'ବ୍ରତ'ର ମହାନତା ବିଷୟରେ ବିସ୍ତୃତ ଭାବରେ ବର୍ଣ୍ଣନା କରାଯାଇଛି । ଏଥିରେ ତାଙ୍କୁ ବୈଦିକ କାର୍ଯ୍ୟ ପାଇଁ ଯୋଗ୍ୟ ବିବେଚନା କରାଯାଏ, ଦେବତାମାନଙ୍କର ପ୍ରିୟ, ବ୍ରାହ୍ମଣ ଓ କ୍ଷତ୍ରିୟମାନଙ୍କଦ୍ୱାରା ସମ୍ମାନିତ ଏବଂ ଏପରିକି ସମସ୍ତ ଦେବତାଙ୍କର ପ୍ରଭୁ ଭାବରେ ମଧ୍ୟ କୁହାଯାଏ । ତେବେ ପରବର୍ତ୍ତୀ ସମୟରେ ଏହି ଶବ୍ଦଟି ରୀତିନୀତିବିହୀନ, ପତନ ଓ ନିମ୍ନମାନର ବ୍ୟକ୍ତିଙ୍କୁ ସୂଚାଇ ଦେଇଛି।

## ଏହା ମଧ୍ୟ ଦେଖନ୍ତୁ 
* ଶୁଦ୍ଧି ଆନ୍ଦୋଳନ

## ବାହ୍ୟ ଲିଙ୍କ୍ 
* ବ୍ରାତ୍ୟ (ମରାଠୀ ବିଶ୍ୱକୋଷ)
ଶ୍ରେଣୀ:ହିନ୍ଦୁ ଧର୍ମ
ଶ୍ରୀନାଥ ବଶିଷ୍ଠ

**ଶ୍ରୀନାଥ ବଶିଷ୍ଠ** ଜଣେ ଭାରତୀୟ ଅଭିନେତା, ଲେଖକ, ନିର୍ଦ୍ଦେଶକ, ଷ୍ଟାଣ୍ଡ୍ଅପ୍ କମେଡ଼ିଆନ୍ ଓ ଡବିଂ କଳାକାର । ସେ ମୁଖ୍ୟତଃ କନ୍ନଡ଼ କଥାଚିତ୍ର ଓ ଟେଲିଭିଜନରେ କାମ କରନ୍ତି ।
* ଭଗବଦଗୀତା
* ବମ୍ବେୟାତା
* ହରାକେୟା କୁରି
* ମି.ମୋମ୍ମାଗା
* ଟପୋରି

***ନିର୍ଦ୍ଦେଶକ ଭାବରେ***
* ଡ. ସୁକନ୍ୟା
* ମନ୍ଥନ

***ଡବିଂ କଳାକାର ଭାବରେ***
* ବଚ୍ଚନ (ନସାରଙ୍କ ସ୍ୱର)

## ସାହିତ୍ୟ ସର୍ଜନା
* ବ୍ୟୁହ (ଏ ଡିଟେକ୍ଟିଭ୍ ଡ୍ରାମା)

## ପୁରସ୍କାର ଓ ସମ୍ମାନ
* କେମ୍ପାଗୋୱଡ଼ା ପୁରସ୍କାର

## ଆଧାର 
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:କନ୍ନଡ଼ ଦୂରଦର୍ଶନ ଅଭିନେତା
ମଙ୍ଗଳଗିରି ଶ୍ରୀରଞ୍ଜନୀ

**ମଙ୍ଗଳଗିରି ଶ୍ରୀରଞ୍ଜନୀ** (୧୯୦୬–୧୯୩୯) ଜଣେ ଭାରତୀୟ ଅଭିନେତ୍ରୀ ଥିଲେ । ସେ ମୁଖ୍ୟତଃ ତେଲୁଗୁ କଥାଚିତ୍ର ଓ ମଞ୍ଚରେ ଅଭିନୟ କରୁଥିଲେ ଏବଂ **ଶ୍ରୀରଞ୍ଜନୀ ସିନିୟର୍** ଭାବରେ ଜଣାଶୁଣା ଥିଲେ । ସେ ଆନ୍ଧ୍ର ପ୍ରଦେଶର ନାରସାରାଓପେଟ୍ ତାଲୁକରେ ଜନ୍ମଗ୍ରହଣ କରିଥିଲେ ଏବଂ ୧୯୩୦ ଦଶକରେ ଗ୍ରାମୋଫୋନ୍ କମ୍ପାନି ଅଫ୍ ଇଣ୍ଡିଆରେ ତାଙ୍କ ରେକର୍ଡିଂ ଓ ଅଡିଓ ରିଲିଜ୍ ମାଧ୍ୟମରେ ଖ୍ୟାତି ଅର୍ଜନ କରିଥିଲେ । ଶ୍ରୀକୃଷ୍ଣ, ଅଭିମନ୍ୟୁ ଓ ସତ୍ୟବାନ ଭଳି ପୌରାଣିକ ପୁରୁଷ ଭୂମିକାରେ ଅଭିନୟ ପାଇଁ ଜଣାଶୁଣା କୃଷ୍ଣ ବିଳାସ ନାଟକ ସମାଜମ୍‌ର ଜଣେ ଗୁରୁତ୍ୱପୂର୍ଣ୍ଣ ମଞ୍ଚ ଅଭିନେତ୍ରୀ ଥିଲେ ସେ ।

ସେ ତେଲୁଗୁ ସିନେମାରେ ସି. ପୁଲାୟାଙ୍କ *ଲବ କୁଶ* (୧୯୩୪) ଜରିଆରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ *ଶ୍ରୀକୃଷ୍ଣ ଲୀଳାଲୁ* (୧୯୩୫) ଏବଂ *ମାୟାବଜାର* (୧୯୩୬) ଭଳି ଉଲ୍ଲେଖନୀୟ କଥାଚିତ୍ରରେ ଅଭିନୟ କରିଥିଲେ । ସିନେମାରେ ସଫଳତା ସତ୍ତ୍ୱେ, ୧୯୩୯ ମସିହାରେ କର୍କଟ ରୋଗରେ ତାଙ୍କର ମୃତ୍ୟୁ ପୂର୍ବରୁ ସେ ଆଠଟି କଥାଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* *ଲବ କୁଶ* (୧୯୩୪)
* *ସିଲ୍‌ଭର କିଙ୍ଗ୍* (୧୯୩୫)
* *ଶ୍ରୀ କ୍ରିଷ୍ଣା ଲୀଳାଲୁ* (୧୯୩୫)
* *ସତୀ ତୁଳସୀ* (୧୯୩୬)
* *ଶଶିରେଖା ପରିଣାୟମ* (୧୯୩୬)
* *ସାରଙ୍ଗଧର* (୧୯୩୭) (ଅଭିନେତ୍ରୀ ଓ କଣ୍ଠଶିଳ୍ପୀ)
**ଭକ୍ତ ମାର୍କଣ୍ଡେୟ* (୧୯୩୮)
* *ବାରା ବିକ୍ରୟାମ* (୧୯୩୯)
* *ବନ୍ଦେ ମାତରମ୍* (୧୯୩୯)

## ଆଧାର 
## ଗ୍ରନ୍ଥସୂଚୀ 
* Nata Ratnalu, Mikkilineni Radhakrishna Murthy, Second edition, 2002
* Luminaries of 20th Century, Potti Sreeramulu Telugu University, 2005

## ବାହାର ଲିଙ୍କ୍ 
* 

ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ ଅଭିନେତ୍ରୀ
ଶ୍ରେଣୀ:ଭାରତୀୟ ମଞ୍ଚ ଅଭିନେତ୍ରୀ
ଶ୍ରେଣୀ:୧୯୦୬ ଜନ୍ମ
ଶ୍ରେଣୀ:୧୯୩୯ ମୃତ୍ୟୁ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଶ୍ରେଣୀ:ତେଲୁଗୁ ମଞ୍ଚ ଅଭିନେତ୍ରୀ
ଏକତା ସୋହିନୀ

**ଏକତା ସୋହିନୀ** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ତାଙ୍କର ମଞ୍ଚ ନାମ **ଏକତା** ଭାବରେ ଜଣାଶୁଣା । ୧୯୮୦ ଦଶକରେ ଅନେକ ଗୁଡ଼ିଏ କ୍ଷୁଦ୍ର ଦୂରଦର୍ଶନ ଧାରାବାହିକରେ କାମ କରିବା ପରେ, ୧୯୯୦ ମସିହାରେ ସେ ଅରବାଜ ଅଲ୍ଲୀ ଖାନଙ୍କ ସହିତ ହିନ୍ଦୀ କଥାଚିତ୍ର *ଷୋଲାହା ସତରା* ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ *ନାମଚୀନ୍* (୧୯୯୧) ଓ *ତେହଲ୍‌କା* (୧୯୯୨) ଭଳି ଜଣାଶୁଣା କଥାଚିତ୍ରରେ କାମ କରିଛନ୍ତି । ସେ ଅଭିନେତା ମୋହନିଶ ବହଳଙ୍କୁ ବିବାହ କରିଛନ୍ତି । ତାଙ୍କ ଝିଅ ପ୍ରନୂତନ ବହଳ ମଧ୍ୟ ଜଣେ ଅଭିନେତ୍ରୀ ।

## ଅଭିନୀତ କଥାଚିତ୍ର
* *ଷୋହଲା ସତରା* (୧୯୯୦)
* *ଅୱଲ ନମ୍ବର* (୧୯୯୦)
* *ପାପ କି କମାଈ* (୧୯୯୦)
* *ପିଚ୍ଚି ପୁଲ୍ଲିଆଃ* (ତେଲୁଗୁ, ୧୯୯୧)
* *ଫତେହ* (୧୯୯୧)
* *ନାମଚୀନ* (୧୯୯୧)
* *ହଫ୍‌ତା ବନ୍ଦ* (୧୯୯୧)
* *ସାଜନ* (୧୯୯୧)
* *ଖତ୍‌ରା* (୧୯୯୧)
* *ବଂଶ* (୧୯୯୨)
* *ୟୁଦ୍ଧପଥ* (୧୯୯୨)
* *ତେହଲ୍‌କା* (୧୯୯୨)
* *ବାସନ୍ତି ଟାଙ୍ଗେୱାଲି* (୧୯୯୨)
* *ସତରଞ୍ଜ* (୧୯୯୩)
* *ନଜର୍ କେ ସାମ୍‌ନେ* (୧୯୯୫)
* *ହସିନା ଔର୍ ନାଗିନା* (୧୯୯୬)
* *ତଲାଶି* (୧୯୯୬)
* *ବାସ୍ତବ* (୧୯୯୯)
* *ଗ୍ୟାଙ୍ଗ* (୨୦୦୦)
* *ୱାଃ! ଲାଇଫ୍ ହୋ ତୋ ଐସି!* (୧୦୦୫)
* *ଅମନ କେ ଫରିସ୍ତେ* (୨୦୧୬)

## ଟେଲିଭିଜନ କାର୍ଯ୍ୟକ୍ରମ
**ଦିଲ୍ ମିଲ୍ ଗୟେ*
**ଇତିହାସ*
**ସଞ୍ଜିବନୀ ୨*
**ମର୍ଡ଼ର୍ ସି ରୋଟ୍*

## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୭୧ ଜନ୍ମ